Denmark Chin Seminar le Mautam bawmnak concert - Chinland Today Media\nJuly 2, 2009 9:54 am·1 comment\nDenmark um Chinmi pawl cun Serminar ropi zet neih an tum thu CT palai cun a sim. Tuikum hi avoikhatnak seminar, lehpanzuamnak, nuamawknak an neih ding kum a si. Kum dangih an rak neih ttheu mi Civui cu thleng danglam in Seminar ih neih an tum thukhal CCDK hotu Khin Maung cun a sim.\nLehpannak leh zuamawknak khal neih tum cih a siih thuhla zirhawknak khal neih tum a si thu don a si.\n1. Miss 2009 hrilnak,\n2. Nauhak Laica ngan zuam awknak\n3. Hlasak zuam awknak\n5. Pa football le Volley ball zuamawknak\n6. Nu Volley ball le hridirh zuam nak\n7. Nauhak tlan zuam awknak pawl neih tum a si.\nChinmi hlasak thiam pali (4) pawl Denmark ah\nChinmi hlasak thiam hminthang pali (4) Solomon, Cung Lian Thawng, Dawt Hlei Hniang, SunTin Par pawl cu kan Lairam ih Mautam harsa pawl bawmnak ding hrangah sumpai hawl dingin Denmark ih feh an tum thu don a si.\nKan hla sakthiam pawl hi Leitlun ram tin ziangmaw tizat ah Lairam hrang sumpai hawlnak an nei zo ih tui ttum ah khal Europe lamah hawl an tum thu don a si.\nA hmaisa bik ah Denmark ah July 6 ni an thleng dingih July 11 zanah Concert nak an nei ding tin CT palai cun thu a dawng. Concert ih awnmawi lam tuanvo la tu ding cu Denmark ram ih lai mi band um sun The Sun Band pawl an si ding\nThe Sun Band pawl cu\nRhythm ..Pa Heng, Bawi Ceu\nBass.. Sang Hlei Bik\nTicket A man\nKum 0-12 tiang ………… Free\nKum 13-17 tiang … ……Kr. 100,00\nKum 18 in a cunglei …. kr, 150,00\non July 3, 2009 at 10:17 am\nFeh a va cak um ve, a phur um nasa


Burma Ram Feh Dan Ding Part 48 - Chinland Today Media\nBurma Ram Feh Dan Ding Part 48\nNitin Thuthangca Kan Tuah A Tul ( II)\nThuthangca Thehdarh Dan Ding Ah\nBusiness ah management kan ti khal le a dik ding ih,hmun tampi ah cun distribution kan ti khal le a dik tho tho ding.Cuti vek in newspaper business khal ah distribution hi a thupi zet.Ziang tluk ih press tha khal ah su in ziang ti vek khal in a news pawl tha in thla zuk vek khal tha khal seh la distribution a that lo ah cun a copy a darh kau ding vek in a kau thei lo ding.\nAizawl i Vanglaini thuthangca thawn tah tthim la la bang seh la.Tu hi offset press tumpi ih an sut a kum 11 nak hrawng a si thlang.A copy khal 30,000 hrawng a si.A tam zet ko.A si nan American standard cu a ban lo nasa.USA ih Alaska state khi kau zet a si ih,Burma hnak ih tum Taxas hnak khal in a kau.A si nan mi an mal zet.Tu ah tak ka thei lo ih,mi 700,000 hnak cun an tam lemlo men ding.Mizoram ah cun mi 1,000,000 an um zo.Alaska i thuthangca tumpi pakhat cun ni kht ah copy 60,000 lai an print.Mizoram le Vanglaini hnak in a tam sawn law law.Alaska ah distribution an tuah tha tuk ti nak a si mai.An Lian ih a lei thei tu an tam cu thudang.\nTu ah Vanglaini pawl cun kan dung kum 3 lai ih sin motor 2 lai an lei thar ih,cui motor pawl cun zan nazi 9 lai ah Vanglaini press ih sut hmasa pawl cu Lunglei lam ah an phur.Lamzin tluan ih khua hmuah hmuah ah Vanglaini cu an pe.Lungeli ah zing nazi 5 lai ah an thleng ih,Lunglei mi pawl in Aizawl mi pawl vek in zing nazi 7 hrawng ahVanglaini an siar thei.A si nan himi ah that lo nak pakhat a um.cucu zan nazi 9 ih Lunglei lam phur man ding in an tuan ruang ah news thar zan nazi 7 tiang hrawng lawng an nghak thei,Zan tin nazi 7 hnu lam ah news thupi zet zet a thelng thei ih,cui pawl cu an telh man nawn lo.\n.Prime Minister hlun Rajiv Gandhi tla kha zan nazi 10:30 hrawng ah a si an kah that.Cunah cun tui an ti dan vek ah cun Vanglaini cun late news a telh thei lo ding a si mai.Kan nih cun ka ngan zovi,zan nazi 10 tiang tal news kan nghak theu ding.\nCule a thai zing ah vanzam in kan newspaper pawl cu Rangool ih sin Kaleymyo ah a phur ding ih,Kale ah nazi 9-10 hrawng ah thleng bang seh la,motor cycle 5 lai in an rak ngahk ding ih,a then Anteng lam,a then Cekan Sadaw lam,a then Letpanchhawng Min Hla lam ah an phur ding ih,a sun nazi 12-1 hrawng ah mai inn ciar ah an siar thei ding.\nMortor 1 in Falam lam ah a phur ding ih,Falam ih sin Haka tla ah an kuat sawng sin ding.Falam ih thleng pawl khal milai in Falam peng hmun 5 hrawng ah thenaw in an phru ding.Falam peng Lai khaw te ah cun a ciopy a tam thei lo ding ruang ah zarh khat ah vawi 2 lawng maw tla an ngah ding.Falam khawpi ah cun vanzam tum zan ah an siar thei ding.\nKalemyo ah circulation manager pakhat,cu le Falam ah pakhat kan nei ding.Ral ring zet in kan tuan cing in thla 6 sung tla cu a man kan ngah ding hi 30% kan ngah cun a tawk tuk ding.2007 ah khan Vanglaini editor Pu K.Sapdanga Delhi ah a ra tlawng ih,cu nah cun “Pu Sap,Mizoram thuthangca pawl ah lo zuam tu an um nawn lo sikhawh,a man nan ngah ding ih 75% cu nan ngah lo ding maw ” tiin ka sut.Minute 3 lai a ruahawk hnu ah 65% hrawng kan ngah ding a ti.Daily paper pawl ih a man ngah kim hman ah a hlawk nak a um thei hrih lo.Advertisement (Faknak ) a tel lo cun.Hi pawl hi ni dang ah kan ngan leh ding.


Anal Cunt / EyeHateGod - In These Black Days: A Tribute To Black Sabbath (Vol. I) mp3 flac download free\nMusician: Anal Cunt\nAlbum title: In These Black Days: A Tribute To Black Sabbath (Vol. I)\nLabel: Hydra Head Records – HH666-12, Hydra Head Records – hh666-12\nSeries: In These Black Days: A Tribute to Black Sabbath – Volume 1\nStyle: Sludge Metal, Doom Metal, Grindcore, Noise\nFormat: AIFF MIDI AC3 WAV AUD APE VQF\nAnal Cunt - In These Black Days: A Tribute To Black Sabbath (Vol. I)\nBacking Vocals [On Sabra Cadabra] – Josh*, Paul Kraynak, Seth*Lead Vocals [Lead Stomach On Blow On A Jug] – Paul KraynakNoises [Rumble Minze Bottle On Blow On A Jug] – Josh Martin Piano [On It's Allright] – Bill T. MillerVocals [Rhythm Stomach On Blow On A Jug] – Seth Putnam\nGuitar – Josh Martin (tracks: A1, A2)\nHH666-12, hh666-12 Anal Cunt / EyeHateGod Anal Cunt / EyeHateGod - In These Black Days: A Tribute To Black Sabbath (Vol. I) (7") Hydra Head Records, Hydra Head Records HH666-12, hh666-12 US 1997\nHH666-12, hh666-12 Anal Cunt / EyeHateGod Anal Cunt / EyeHateGod - In These Black Days: A Tribute To Black Sabbath (Vol. I) (7", RP) Hydra Head Records, Hydra Head Records HH666-12, hh666-12 US 1997\nHH666-12, hh666-12 Anal Cunt / EyeHateGod Anal Cunt / EyeHateGod - In These Black Days: A Tribute To Black Sabbath (Vol. I) (7", TP, W/Lbl) Hydra Head Records, Hydra Head Records HH666-12, hh666-12 US 1997\nHH666-12, hh666-12 Anal Cunt / EyeHateGod Anal Cunt / EyeHateGod - In These Black Days: A Tribute To Black Sabbath (Vol. I) (7", RP, Gre) Hydra Head Records, Hydra Head Records HH666-12, hh666-12 US 1997\nHH666-12, hh666-12 Anal Cunt / EyeHateGod Anal Cunt / EyeHateGod - In These Black Days: A Tribute To Black Sabbath (Vol. I) (7", Bro) Hydra Head Records, Hydra Head Records HH666-12, hh666-12 US 1997\nDownload free Anal Cunt / EyeHateGod - In These Black Days: A Tribute To Black Sabbath (Vol. I)\nEyeHateGod / Psycho - EyeHateGod / Psycho\nCavity / Cable / Jesuit / Overcast - In These Black Days: A Tribute To B ...\nThe Dillinger Escape Plan And Drowningman - Jim Fear / My First Restraining ...


Myanmar Thuthang DVB In Leitlun Huap International Media Freedom Laksawng A Ngah – Meifar\nMyanmar ramsung buainak ah ralkap pawlin media hi an ṭih zet, thuthang suah khal an siang nawn lo nan online parah an cangvai rero lai.\nLeitlun huap Committee to Protect Journalists (CPJ) in 2021 kum sungih Media cawimawinak ah Myanmar thuthang Democratic Voice of Burma (DVB) khal an hril tel. Leitlun huap media 4 hnenah 2021 International Press Freedom award laksawng an pe ih cupawl cu DVB, Belarus, Guatemala le Mozambique pawl an si.\nDVB thuthang cu July 1992 kum ah Chief Editor U Aye Chan Naing in arak sersuak ih Myanmar ramsung ih thilthleng pawl cu leitlun mipi hmuh ah a pholang ringring.\nU Aye Chan Naing cu ralkap pawlin an kai lai, March 8 ah ralkap pawlin an ca post theinak license an hlonsak nan online parah an cangvai rero lai.\nCumi hnuah ralkap pawlin DVB media cu Article 505(a) hmangin taza an cuai ih an thuthang ngantu minung 3 cu an kai. Cuti cingin dungdip an tum lo ih Myanmar ramsung ih thilthleng pawl cu an ausuak rero lai.\nCommittee to Protect Journalists (CPJ) in “Tulai Myanmar ramsung ah journalist ṭuan hi a ṭihnung tuk, cumi lakah Aye Chan Naing le DVB in Myanmar ramsung ih thilthleng pawl cu leitlun mipi hmuh ah an ausuak rero lai ruangah cawimawinak kan hlan a si” a ti.


CNF Hruaitu Leadership Ka Zumh! A Biapi Bikah CNF Chairman Pu Zing Cung I Ability Le Character Ka Zumh! – Chin 11 News\nCNF Hruaitu Leadership Ka Zumh! A Biapi Bikah CNF Chairman Pu Zing Cung I Ability Le Character Ka Zumh!\nZiang ruang ah CNF ka tan pi: 1. CNF ih tumtah nak I Chin mi le ram hrang ah Freedom and Self Determination ngah ding a si. Ka lung a kim pi. 2. CNF hruai tu leadership ka zum. A pi bik ah CNF Chairman Pu Zing Cung ih ability leh character ka zum.\n3. A tu fang ah CNF hi Chin mi hmuah hrang ah a tuah thei bik leh a cak thei bik mi organization a si in ka hmu. CNF thazaang nei sin sin ding kan tul. 4. Chin mi organization hmuah lak ah CNF lawng nih kan ral pi (that ma daw) tiang neh thei nak ding ruah nak le tha zaang an nei. Ral pi neh suak ka duh ruang ah CNF ka tan pi (support) a si.\n5. KAWL RALKAP NEHSUAK THEI NAK DING AH CNF KA BAWM. A tuih hlan ah CNF tan tu (support tu) ka si dah lo. Si hman seh la tu lai bo ruah ah cun CNF kan support a tul tuk tin ka hmu. Cu ruang ah ka nei mi sumpai in si seh, ka caan leh ruah nak pek in si seh, thla cam nak thawn CNF ka bawm tum a si.\nWhy I support CNF. 1. CNF’s mission is to bring freedom and self determination for all Chin people in Chin land. I agree with their vision. 2. I trust in current CNF leadership. I especially trust the ability and character of CNF Chairman Zing Cung.\n3. I support CNF because I want to WIN THE WAR against the Burma terrorist military. 4. CNF is the only Chin organization that has the strategy and ability to win the war. CNF can bring freedom and self determination with the support of Chin people. 5. I SUPPORT CNF TO WIN THE WAR. Credit: Peter Thawnghmung


Leitlun Nu Pawl Ih Ni Sunloihnak Ah Ramkhel Lamih Cangvaitu Pawlih Nupi Pawl Laksawng Pe - Chinland Today Media\nLeitlun Nu Pawl Ih Ni Sunloihnak Ah Ramkhel Lamih Cangvaitu Pawlih Nupi Pawl Laksawng Pe\nMay 19, 2015 1:33 pm·0 comments\nMay thla zarhhnihnak colhni ih hmanmi Leitlun nu pawl ih ni sunloihnak ah nubu pawlkompi (Myanmar) (WLB) le nu pawlkom pawl (WON) kom-aw in May 18 sun, Yangon khawpi, pyi lamzin par ih um Singlansupyi parduum ah an tuah ih ramkhel lamih cangvaitu pawlih nu le nupi pawl laksawng an pek thu theih a si.\nPuai tawlreltu (WON) ih pehtlaihnak lam thuneitu Daw Cherry Ung cun, “Leitlun nu pawl ih ni cu may thla zarhhnihnak hnu lam remcan ni ih tuahmi a si. A ni cekci ti a um cuang lo. Kannih khalin rampi sumtuahnak, ramkhelnak dinhmun karlak ah nupi țhațhum, nu tlamtling si in hnget zetih a dingtu ‘nu’ le pawl upat sunloihnak kan pek duh hrimhrim ” tiin a sim.\nSunloihnak laksawng a dongtu tlawngta hotu Ma Phyo Phyo Aung ih nu cun, “Kei cu hivek puai veikhat hman ka feh dah lo. Asinan nu dang pawl keimah vekin rampi uknak țha lo hnuai ah tuarnak tampi thawih a um-tu pawl hrang thazang si thei dingin ka rak kaimi a si. Nu timi hi atu vekih sunloih co tlak kan si ti hman thei aw loih nunnak hrang ruatih hnațuanmi kan tam” tiin a sim.\nHih puai ah tlawngta hotu Ma Phyo Phyo Aung ih nu, zalen thuthang latu Ko Pa Kyi ih nupi telin ramkhel lamih upat tlak pawlih nu mi 7 pawlin sunloihnak laksawng an dong.\nHrm – Mizzima\nAccor In Kawlram Ah Hotel Pathum Sak Ding


Falam : Fimzirzung ih CDM teltu Cozah hnaṭuan pawl in Theihternak Capi suah | Falam Online Media\nFalam : Fimzirzung ih CDM teltu Cozah hnaṭuan pawl in Theihternak Capi suah\nKawl ralkap uknak buanthluk tumin CDM teltu rampi huap cozah hnaṭuan miralṭha ṭhenkhat cun CDM ih an tel naksan pawl cu cozah le mipi theih dingin an tarlang ih Falam Fimzirzung ih CDM teltu Cozah hnaṭuan miralṭha pawl khalin hna bansan le hnaṭuan peihlo ruangih hna an cawl mi siloin ralkap uknak hnuai ih hnaṭuan an duhlo ruangah CDM ih an tel mi a si thu theihternak Capi an suah a si.\nKawl ca thawn suahmi theihternak Capi cu ṭhenthum in tarlang a si ih a sangsangten Falam ṭong in kan run tarlang sal a si.\nFalam Fimzirzung ih hnaṭuan keimah cun a tanglam bangtukin theihternak ka nei duh a si.\n1. Falam, Cozah Fimzirzung ih hna ka ṭuan sungah rampi cozah hnaṭuan pawl ih thlun dingmi daan siseh, tlunlam ih thupekmi pawl khal siseh famkim zetin ka thlun/tuah thluh ih ramkhel ziang party thawn hman hnuaihnihawknak ka nei lo.\n2. Rampi thuneihnak latu ralkap uknak hnuai ih hnaṭuan ka duhlo ruangah 8/2/2021 ihsin Civil Disobedience Movement ah ka tel thok zo tikhal theihternak ka suah duh bet a si. Hnaṭuan bansan siloin mipi hrang ih hnaṭuantu dinhmun in remdai zetin duhphorhnak ka nei mi a si.\n3. Rampi thuneihnak latu ralkap cozah in mipi duh hrilmi cozah dik hnen ih thuneihnak a up hlan tiang hnaṭuan loin CDM ah ka tel ding ti`n theihternak ka nei a si.\n(1) Party ramkhel cangvaihnak a si lo.\n(2) Ka hnaṭuannak hi ka u pat upat hlei ah ka duh zet a si.\n(3) Tlunlam bawiupa ziangsiarlo ruangih tuah hrimmi a si lo.\nFalam Fimzirzung ih CDM tel pawl cu\n1. Daw Ngun Pen\n2. U Biak Sang\n3. U Lal Ro Thang\n4. U Ngun Lian Mang\n5. U Lal Lawm Pui\n6. Daw Thian Nei Sung\n7. Daw Than Kip Ṭial\n8. Daw Hniang Tin Mawi\n9. Daw Zing Par\n10. Daw Lal Rem Siam\n11. Daw Saw Hlawn Rem\n12. U San Khup Mang\n13. Daw Lal Nun Kim\n14. Daw Lal Nun Siang\n15. U Thawm Nei Mang\n← SAC Chairman Pu Ngun San Aung in Chin Phunpi Ni hman danding relsuak\nMipi lam ṭangin Myanmar Hackers pawl cangvai thok →\nFalam: A thupten Vok that/sazuar pawl cawhkuan pek ding\nOctober 20, 2020 October 20, 2020 Ni Hnem Sung 0\nKawlram ih Lutduhtu Chin mi mipum 190 cu India ramri ah tang\nRalkap kut tuar Paralṭha Salai Lal Dan Sang ih Ruak an la thei\nApril 8, 2021 Ni Hnem Sung 0


AA Kut Sung Ihsin Chinmi 5 An Tlansuak – Meifar\nAA Kut Sung Ihsin Chinmi 5 An Tlansuak\nAugust 17, 2021 admin Lawrkhawm 0\nThla 2 liamzo ah Arakan Army (AA) hriamkai pawlin Chinram, Paletwa mipi pawl cu an ralkap ah lut dingin an rak hruai. ULA timi pawlkom an din tum ih ralkap an ṭul ruangah khuakhat ah minung 3 cu lo theihlo in an hruaisuak.\nAn thlun duh lo asilen “Hitawk ah um nawn hlah uh” tin a phunphun in an hringhro. Khuasung mi pakhat in “AA pawl an ra ih ULA hrang minung kan ṭul in ti. Kan khua ah minung kan mal tuk ih lo hruai theitu ding an um lo kan rak ti.\nAA pawlin ‘Asilen, himi khua khalah um nawn hlah uh. Chinram khal a si lo, Rakhine ram a si hi tin in hringhro ruangah kan khuami 2 in an an thlun’ a ti.\nPi Chaung khua ih mino 5 cu AA kut sung ihsin an tlansuak sal thu theih a si, AA lam ihsin hringhronak a suak cih ih khuasung mipi pawl cu thlaphang in an um. 2019 kum ihsin AA hriamkai pawl cu Chinram, Paletwa ramsung ah umhmun an khuar ih sumpai an khong ṭheu. (Chin World)\nA Innsang Ruat In Ramdang Ah Kum 21 Sung Hna Ava Ṭuan Ih Sumpai A Kuat Ringring, A Damlo Ih A Tlun Tikah Cun A Innsang Pawlin An Rak Duh Nawn Lo


Costa Rica Ram President Thar - Chinland Today Media\nFebruary 10, 2010 8:51 am·0 comments\nCosta Rica ram President, tharah Laura Chinchilla kum 49 micu hril tlin a si ih, Costa Rica ramih nunau President, hmai sabik a si. Costa Rica ram President, hrilawk nakah hin Laura Chinchilla hin Vote 47% a hmuih, a mah cuhtu bik Opposition Party hruaitu Otton solis in Vote 25% a hmu ih, Candidate dang Otton Guevara khalin vote tla 21% a hmuve.\nLaura Chinchilla hin hriltlin ih puan a si veten ,an ram President, hlun Oscar Arias ih dungthlun ih sumdawn nak lamih an ram tthanso ter a tum thu leh, thah awknak leh sualnak phunphun leh rit theih thi ih sumdawng buai nak pawl titawp a tumthu a sim.Tui Laura Chinchilla hi Oscar Arias ih President, ttuan laiah Vice President, a raksi.\nUS in Vansang Boruak Lawng A Kap Suak\nUS in Vansang boruak lawng Endeavour cu Mizan sunah Florida ih Kennedy Spate Centre ihsin a kapsuak. Hi Endeavour hin Vansang ih International Space Station (ISS) thawm tthat nakding thiri ziangmawzat a phurso ih, ISS ah ni 13 a hung umdingih cumi hnuah leilung ah a rung ttum salding.\nUS Space Agency NASA cun Endeavour ih tlunah boruak lawngdang pali khal tuisi reilo te sungih Vansangih a kahsuak ding thu a sim.\nNATO Ralkap Pawlin Taliban Tapung Pawl Kap Ding\nNATO thupaungtu in a sim nakah NATO ralkap pawlin Afghanistan, Helmand Province ih Taliban pawlcu an kap thlangdingih, Cu ruangah himi kiangkap ih mipi pawlcu hmunhim lamih rak thiarsuak aw dingih theihter nak an pek thu a sim.\nKum 2001 ihsin NATO ralkap pawlin Afghanistan ih Taliban pawl an do nak lakah tui ttumhi a nasa bik dingih ruah a siih, NATO ralkap pawlhin Marja khua ih Taliban pawlhi an kap hmaisa bik ding a si.\nBritish Defence Secretary, Bob Ainsworth in a sim nakah NATO ralkap pawlin Taliban pawl an kah ding thuhi fiangzet in Taliban pawl hnen khalah theihter nak pekcia zo an siih, Cu ruangah NATO in a tumtah vek a hlawh tling a si ah cun Taliban pawlin an tuarzet ding a si a ti.\nNATO ralkap in Taliban pawl an do nakdingih a hmin ah Operation Mushtarah ti a siih, British ralkap hotu Maj General, Nick Carter cun tui ttumih NATO thil tummi cun Taliban pawlih hrangah hngawng nazet a nei ding a ti.\nTaliban pawl donak ah hin Afghanistan Cozah ralkap pawlcu hmainawr tu ih hman an si dingih, Cumi hnu ah Afghanistan ralkap thotho ramdang ralkap pawlin Training an pekcia mi Special Force pawlin an thlun dingih, Cumi hnu ah NATO ralkap ramdang mi pawlin an thlunding, NATO ralkap pawlhi Raldo nak Vanzam leh ralthuam tha zetzet leh Raldo nak Tank pawlkhal an timlam thluhzo.\nIran in Nuclear Tuahnak Uranium a Tuah Thotho\nTuisun ah Iran Nuclear thilri tuahsuak nakih mi pawimawh bik Ali Akbar Salehi cun Iran in Nuclear tuahnak thilri Uranium zaa ih 20% cu Natanza ah a tuah thok rero tiah a puang. UN leh Europe ram leh Leitlun ih ramlian paruk UK, US, France, Russia, Germany, China pawlin Nuclear tuahnak thilri tuahnawn lo dingih an dawnrero lai fangih hiti vekih a phirsit zawngih a tuah sinsin ruangah hiram pawlhi an thin a heng zet.\nIranian State Media pawlin an tarlang nakah International Atomic Energy Agency (IAEA) aiawh tupawl ih umlai rori ah Uranium hi Natanza Plant ah tuah thok a si tiah an sim.\nTu ih Iran in Nuclear thiri a tuah mihi Uranium an tuahnak bawm sungah Centrifuge 164 a umih, thlak khatih Research Reactor hrangih an ttulzat hi Kg 1 leh a hrek a siih himi laiah tui an tuahsuak mihi Kg 3 ihsin Kg 5 karlak a suak. Curuangah ram dang tampi in Nuclear thiri a tuah himi hin thlaruk sungahy Nuclear ralthuam tuahtheinak thilri a tuah thei a si tiah an sawisel.\nIran Nuclear tuahnak thilri thuhla ruangah France President, Nicolas Sarkozy leh US Defence Secretary, Robert Gates khal mizan sunah Frnce ram khawpi Paris ah an tongaw ih, Iran cu nasa sinsin ih hrem a tul an tithu an rel tlang. British khalin Iran thilti dancu zohliam mending a silo tiah an sim.\nIsreal Defence Minister, Ehud Barak khalin Iran hi hremnak pekbet a ttulih, Isreal cun Iran thilti dancu mit fiangzet ih mengin a zoh ringring a si a ti. Iran in Isreal a hro ringring hicu bansan thlang sehla a duhthu a simih, Isreal in a menmen in a let lo dingih a let cengmang a si ah cun a duh hnakin a na ding a si a ti.\nAfrica Ram Ah Hillary Clinton A Tlawng\nIran President In Rin Umnak Thutiam La Ding\nAungsan Suu Kyi Mongolia Ah\nChina Leh US


Western Political Thought - Chinland Today Media\nJuly 28, 2009 11:09 am·0 comments\nBy- Uk Lian\nKa pu Socrates, Plato, Aristotle, Cicero, St. Augustine le Thomas Aquinas pawl ih in rohmi an cabu pawl ka mangsuak sal. Ka siar tikah an mah thawn thu reltlang bangtuk in an huham pawl cun ka hmul in thoter theh. An ruahnak le an zumnak pawl ka ngaisang tuk.\nKa suahhlan ka nu le pa san lai ah ka pu le pawl cun leitlun an rak hrawh suak zo ih, tui kan ruah reromi thilmak kan timi pawl an rak ruat in, an rak tawttlang thehzo timi thu pawl ka siar ngah tikah ka pu le pawl nungdam lai in thunuam reltlang khawm thei sehla ka va duh so tin ka awm ka cum zawk rero.\nAn thuruahmi pawl kim cang in, in rak sim sawng sehla zingtluk ruahnak tha ka nei ve ding ka rero laifang ah ka pa Machiavelli in, I run phone ih “Na pa Hobbes, Locke le Rousseau pawl in thu titi pi ding an lo nei ih a rang theibikin kan inn lam pan in ra tlung aw, inn sung pindaan ihsin an lo hngak zo” ti thu i sim.\nTi thepthep in an rak to. Hmaizah an um zet. Ka pa Thomas Hobes, John Locke le Jean Jacques Rousseau pawl in minung mizia ziangvek a si timi thu pawl a hnuai lam bang tuk in in ruah…\nMinung mizia Thomas Hobbes ih hmuh daan\nKan pa Thomas Hobbes cu mi ti kher kher mi a si. Minung cu “mai hrang lawng ruat” cun “mai hrang cangai khorh” mi kan si. Mi “hamtam” kan si a ti. ‘Minung hi porhawk hmangmi kan si ih sinak kan duhnak hi a cem thei lo’ a ti.\nA sim sinsin nak ahcun minung ih huham neihmi, taksa thinlung le ziaza pawl a tlangpithu in kan bangaw a si a ti. Ka thinlung lut zetmi cu minung cun humhimnak kan duh, hlawknak kan duh ih hminthannak kan duh cio a si a ti.\nMinung hin ziaza thalo tak mai kan nei. Kan ziaza thalo kan timi cun pakhat le pakhat buainak a suahter. Minung ih kan mizia cu a siattuk ah adum in a dum. Pakhat le pakhat duhlonak thil ah airulawk, phubalak kan hmang theu.\nDuhsak zet ih a phuansuahmi pakhat leh cu minung ih hamtamnak, lal duhnak pawl cu kan thih hnu lawng ah a cawl ve fang a si a ti. Ka pa Thomas Hobbes ih a fiangzetmi pakhat leh cu minung nunnak nuamtertu pakhat cu sinak huham a si.\nMinung mizia John Locke ih hmuh daan\nKa pa John Locke cu ka ngai naa. Mi zamfung zet a sinan a tuahmi le a ruahmi pawl ngaisan a um zet. Ka pa Locke cun “Minung hi daihnak hawl kan si. Minung hi thu ruat thei kan siih thil tha daihnak le himnak cu kan duh sawnmi thil a si a ti.\nMizia thianghlim kan nei. Daihnak kan duh. Cui daihnak, humhimnak duh cu Locke cun “suahkeh thlunmi daan hrampi” tin a ko hngehnge. Minung in mi dang va tuahmawh lo dingin mawhphurhnak kan nei a si a ti.\nLocke in minung in suahkeh thlumi daan hrampi kan nei timi thu thaw zet ih a sim lai ah ka pa Hobbes cu daiten a um men theilo ih minung in suahkeh thlunmi daan hrampi na timi kan thlun theh cuanglo a rak ti. Cutin an thu mallai a kalh aw. Ka pu Hobbes cun ka pa Lock ih thu simmi a zum lo phahphah.\nAn elawk buai deuh lai ah in simmi thu pawl ka cabu te ah ka rak ngan rero. Ka pa Jean Jacques Rousseau khal a tuar aw thei nawlo ih tong ding a cuhve thlang.\nMinung mizia Jean Jacques Rousseau ih hmuh daan\nRosseau khal in Locke ih thusimmi a thlawp zet. Minung hi daihnak ngainaa mi kan si. Raldo le buainak kan duh lo.\nAsinan minung in mawhphurhnak hlensuak lo ih mate a pakte ih um duh khal cu an rak um ih hlei ah mi pakhat ih mawhphurhmi theithiamlo khal tampi kan um asinan minung hin daihnak kan duh a si a ti vet hung.\nZangfahnak kan nei zet fawn. Kan rualpi pakhat a hliam awk rero mi diriam in kan zoh rero men theilo, minung thinlung suangah zangfahnak timi a um a si a ti. Kan mah le mah kan zoh awk sal tikah duhdawtnak kan nei a si.\nMi zo khal in duhdawtnak, zangfahnak kan neih tikah zohman mi va hliam kan duh lo a si a ti ve. Curuangah ka pa Rousseau cun minung mizia cu a tha zet tin a hmu ve fawn.


Mai Tilzang Cum! (edited version)\nMi pakhatkhat lole mibur pakhatkhat in thiltha sawn a hring suak hmang ding tiah ruahsannak thawn midang pakhatkhat maw mibur parah thil an tuah, tongkam an thlak mi in voi tampi cu a linglet in an hrangah thilthalo sawn a rahsuak lole arah suakmi cu an hrang siatnak sawn, an tumtah mi lamzin khamtu sawnah a cang tikah lai mi in cuvek tuahnak cu “Mai Tilzang Cum” tiah an ti. Mirang khalin cuvek thawn a san a bangrep mi tongkamtawi an nei ve, “soldier shooting one’s own shoes” (ralkap mai ke kap) tiah an rak ti theu. Kan ram milesa pawl hin cuvek tuah mi tla an nei pang maw, an neih pang thei mi a um maw? Lai tongkam tawi thei fiang duhtu pawl hrangah tathimnak thawn simfiang hnik uhsi.\nHivekin thil a cang theunak san cu ziang ruangah a tam bik ti asile ruahnak tlaksamnak ruangah an tuah mi in ziang a rahsuak ding timi an ruat ban lo tikah asi theu. THeihnak a tlasammi, mibum hmang an tisa thinlung diriamter dingin thu an ruat, an sim tikah can tawite sung cu an di a riam vek a bang nan cansau pi, le mi sepi hrangah siatnak thlenpi tu, thuanthu ti setu ah a cang. A kha zet mi thuanthu hringsuaktu ah a cang. “Mai tilzang cum” timi tongfang hi a hnuailam tahthimnak pawl thawn simfiang hnik uhsi.\nZiangah tile, Chin miphun thuanthu tuahtha dingin Falam misa pawl tel loin siseh, Hakha, Zomi, Matu tvp. Tel loin a ngah lo.\nHualngo, Zahau, Sim, Ngun, Zanniat, tvp tiah a hran tete mai hrin mai hrin lawng an kawm aw aw ih mai hrin lenglam misa pawl kha an dodal, an rem lo, an eltai, a engtai, an simsiat thangtisiat ih huatnak thlaici an tuh asile ziang thawn a bang aw?\nHualngo pawlin “kannih cu Mizo kan si” tiah anmah te an lahran aw aw ih falam peng misa dang pawl, duhlian tong hmang lo pawl an dodal, an pawlkom duh lo, huatnak thlaici an tuh asile ziang thawn a bang aw?\nSim pawl an mah te an lahran aw aw ih “kanmah simhrin fahiang te lo cu” an ti ih Zahau le hualngo, zanniat, tvp hrin dang fate pawl an eltai, an rem lo, hrindang huatnak thlaici an tuh ih anmah te lawng an um hlethlo asile ziangthawn a bang aw?\nZanniat pawl anmah te an kawm khawm aw hlethlo ih “nangmah neih hla” ti ah anmah zanniat misa lo pohpoh cu ziang an siar lo ih hotu khalah an pawm thei lo, midang hua dingin an zirh, Falam tong khal an hmang duhlo asile ziang thawn a bang aw ding?\nCuntin zozo khal an sile mai hrin le hnam khurbing fate sung lawngah sihcih aw tahrantin, mai hrinpi lawng duhsakbik nei in, mai hrin lenglam milesa pohpoh hotu khalah pawm thei lo, hnatuan pi thei lo, thatnak khal hmuhsak thei loin thleidan awknak le huatnak thlaici an tuh asile asile ziang thawn a bang aw aw?\nKawhhran pakhat le pakhat thatnak hmuhsak aw thei lole a tulnakah lungrual ten hnatuan tlang thei loin an um ih pawl pakhat le pakhat an dodal aw aw, an rel se aw aw, an eltai aw aw rero, pulpit par ihsin mai diknak le midang dik lozia huatnak le thleidan awknak thlaici an tuh asile ziang thawn a bang aw aw?\nBaptish pawlin kawhhran tenau pawl cu ziangsiar loin rawngbawlnak le calai thu khalah an casuahmi tiang siar sak lo ding tivek, Falam misa zapi huap in thu pakhatkhat thuthluknak tuah tikah kawhhran te nau pawl cu siartel loin an um, huatnak le thleidan awknak thlaici an tuh asi asile ziangthawn a bang aw aw?\nKawhhran fate deuhdeuh pawlin Baptist cu an do dalih Pathian thu an sim tik khalah Baptist kawhhran le pastor pawl tiang an relsiat le thangsiat, satan dungthlun vekin dodal, relsiat, thangsiat aw in huatnak le thleidanak thlaici an tuh asile ziang thawn a bang aw?\nBaptist pawl tuah mi, calai lam committee le kawhhran dang pawl kawm khawm aw aw in tuah mi calai committee (CLF) karlakah an dodal aw aw ih pakhat le pakhat calai thansohnak thu rel khawm thei lo, tuan tlang thei loin, cakhal siar sak aw lo dingin huatnak le thleinak lamtang tuah awknak thlaici an tuah asile ziangthawn a bang aw aw?\nKawhhran pakhatkhat sungah an lakah cawimawi tlak cu cawimawi loin iksik awknak le huphurh awknak hlirin an khatih mulemal nei lo an tlawk an phunzai rere, huatnak thangsiatnak, relsiat simsiat awknak thlaici an tuh asile ziang thawn a bang aw aw?\nKawhhran pakkhatkhatin anmai pawlkom lenglam mi pohpoh an dodal ih lami zapi huap in thiltha a tuah tu khal simsiat le thangsiat in huatnak thleici an tuh asile an tuah mi cu ziang asi?\nPastor pakhatkhat in Chin mipi upatnak an pekmi upa pakhatkhat (politicians or leaders) a sim siat ih a dodal rero, a dungthlun le lamtang thinlung sungah huatnak thlaici a tuh rero asile ziang thawn a bang aw aw?\nPastor pakhatkhat in thu a sim tikah Pathian fate (khrihfa) pakhatkhat a simsiat thangsiat nautat rero ih huatnak porh awknak thlaici a tuh asile ziang thawn a bang aw aw?\nMi pakhatkhat in Pathian ka zum ti si Pathian in amai hmuihmel kengin a sersiam mi le a fapa neihsun nunnak liam in a tlenmi zumtu midang pakhatkhat a dodal, a simsiat, thangsiat rero midang thinlung sungah huatnak le porh awknak thlaici a tuh rero asile ziang thawn a bang aw aw?\nMai tilzang cum! (Nunau a sile “Mai hm hmmmm cum!)\nLaimi upa pawl, laimi zapi huap, senpi vangtlang thu ah thu hla rel khawm thei loin dodal awknak, then awknak, kalhki awknak in an khat ih hna an tuan tlang thei lo, khat le khat huatnak thleidan awknak thenthek awknak thlaici an tuh rero asile ziangthawn a bang aw aw?\nUpa le hruaitu rak tuan rero zo tu le tuan lai pawlin thangthar nonawn thangso rero pawl kaihruai le lamzin hmuh lam si loin an dodal ih lamzin an phih sak, an namthlak, an zuar thlai simsiat thangsiat ih huatnak thlaici an tuh rero asile ziangthawn a bang aw aw?\nMino deuh pawl khalin upa pawl zianghman siar loin ca ka thiam, thu ka thei, ka fim ka cak ti ah porh awk nak thawn an um ih lai nunphung pahbal in upa tihzah nak nei loin porh awknak thlaici an tuh rero an hngal asile ziang thawn a bang aw aw?\nMino lakah pakhat le pakhat thiltha tuah tlang in hmalak tlang thei loin dodal awknak, iksik awknak, simsiat awknak, mahte duh awknak pawl in an khat ih midang huatnak thlaici an tuh rero asile ziangthawn a bang aw aw?\nZirnak lamah thiamnak le zirmi a bang aw lo vekin mimal pakhat cio cu an zirnak le thiamnak ti thei zawng ah bawm aw tawn le tha pek awk lam si loin nautat awknak le simsiat awknak, huhpurh awknak hlir in mino pawl an umih khat le khat karlakah huatnak thangsiatnak ziang siar lo tongkam thawn thlaici sia an tuh rero asile ziangthawn a bang aw aw?\nSanthar mino thatha, Chin mi zate siseh kawlram pum huap le leitlun khawmual tinah zahpi ding um lo lai mino nei thei dingin thapek awk le cawimawi awk sisawn loin dodal awknak thangsiat awknak sawn in santhar mino thinlung sungah thlaici sia an tuah rero asile ziangthawn a bang aw?\nMi zokhalin thiltha pakhat hman a tuah sak dah lomi laimi pakhatkhat a simsiat thangsiat rero ih huatnak thlaici a tuh rero asile ziang a tuah?\nKum upa pi pakhatkhat in santhar mino, a thangso rero laimi a dodal ih a thangsiat rero, huatnak thlaici a tuh rero asile ziang a tuah?\nNupi nu pakhatkhat in amai umnak kawhhran upa le pastor, khaw lal le vengla a simsiat thangsiat rero ih huatnak thlaici a tuh rero asile ziang a tuah?\nMi pakhatkhat in midang famkim lonak cu a au khuang rero ih amah in zianghman a tuah fawn lo, huatnak, rinhlelh awknak thlaici a tuh rero asile ziangthawn a bang aw aw?\nMi aa pakhatkhat in amah le amah a aa asi ti a thei aw loih amah hnakin a fim mile senpi vangtlang in an ruahsan mi mi pakhatkhat sawn kha a simsiat le thangsiat, huatnak le dodal awknak thlaici a tuh rero asile a tuah mi cu ziang asi?\nMidang famkim lonak thangsiat tahratin mai hmakhua sial rero tu cu ziang thawn a bang aw aw?\nLami pawlin an miphun cawisang tu ding thangthar mino cawimawi le thapek an thiam loin iksik awknak, huphurh awknak thinlungput thawn mah bulpak, hrin insang thatnak bak an hmu thiam lo asile ziang thawn a bang aw aw?\nLaimi pawlin anmah lakah senpi vangtlang hrangah thiltha a tuah thei tu cawimawi hna thiam loin an dodal ih namtlak tengteng an tum, huatnak thlaici an tuh rero asile ziang thawn a bang aw aw?\nFalam peng misa pawl hin anmai peng sung misa pawl hi cawimawi hnakin pengdang le miphun dang an ngaisang sawn ringring ih an peng sung milesa cawimawi tlak cawimawi hna an thiam lo, huatnak thlaici an tuh sunzawm rero asile ziangthawn a bang aw aw?\nFalam peng misa pawlin ram le miphun aiawh thei, mi farah zawnzaih bawmbawi thei, mai hrang thusim thei lo tu pawl hrang zawnruat thei, milai canpual nekcep sak mi pawl hrang ausuah ngamtu le thei tu hawl aw aw in, miphun thuanthu tuahtha tu ding hruaitu tha hawlin dungthlun, thazang pek le tanpi hna an thiam lo lawng si loin cuvek hnatuan thei ding mi mino thatha an nam tlak, an relsiat le thangsiat, huatnak thlaici an tuh rero lai asile ziang thawn a bang aw aw?\nMipa pakhatkhat in a til a cum tam tuk asile a tilmu a kuai thei ih fa nei thei nawn ah a cang thei.\nFalam misa pawl, fanu fapa tha, ram le miphun cawisangtu ding, farah zawnzai le canpualtha nei lo pawl humhim le bawmbawitu ding, leitlun miphun dang lakah kan miphun cawisangtu ding, miphun siatsuattu miphun ral do ngam tu ding, le kan ram le miphun thuanthu tuahthatu ding fanu fapa tha neih nan duh asile “Mai tilzang cum” nawn hlah uh!


Chin Ramkulh Sungah Tlawng Hminpe 6,426 An Um Zo Ih Paletwa In Hmai A Hruai – Vapual Auaw\nRalkap in may 24 in tlawng ap thok ding ti ih thu a suah hnu may 27 tiang Chin ramkulh sungah tlawng hminpe 6,426 an um zo tiah theih a si ih tlawng ap tamnak bik cu Paletwa peng a si.\nPine fimzir zung hotu cun “Tuhrih ahcun Chin ramkulh sungin tlawng ap tambik cu Paletwa peng a si. CDM tuah zirhtu khal an um mumal lo ih tutiang ah tlawng ap 2303 an um zo. Chin ramkulh huapin hramthok tlawng ah hminpe 3,710 , lailak tlawngah hminpe 2,183 le suakthuan tlawng ah hminpe 533, an zaten tlawng hminpe 6426 an um zo. CDM tuah zirhtu pawl cu ban an si ih thla 6 sungah dilnak an thehlut thei. Thla 6 sungah dilnak an thehlut lo asile ban lanta ding an si.\n“Zirhtu pawl an cawl cu zirhnak ah a poi tuk. Thimnak ah Hakha A-thah-kah 1 tlawngah 90 lenglo an um ih tu ahcun 7 lawng an si thlang. Curuangah tlawng 1,516 sungin tlawng 775 hrawng lawng cu an kai thei dingah kan ruat. Culo tlawng dang pawl cu zirhtu an um lo ruangah kan phuan thei ka zum lo. Tu ah tlawng zirhtu ding thar kawh rero an si ih a langte hrang men siloin a hnget ih zirhtu ding an si.\n“Falam tlawnginn ih bomb puak thu ah District fimzir hotu ,myone fimzir hotu tlunah nulepa pawl tel in relcat ding an si. Relkhawmnak an neih hnuah a him ih zirnak ding hmundang a um asile an phuan ding. Kannih ramkulh fimzir zung thawn pehparawknak a nei lo. Tlawng sayakyi ,tlawng pawlkom tlunah nulepa pawl tongaw in an relcat dingmi a si. Tuhrawng tlawnginn kiangkap ih bomb a puak ringring ruangah ralkap cun kilhim hna an tuan ding thu an relmi a um a si” tiah a ti.\nTui dinhmun Chin ramkulh sungin tlawng ap tamnak bik cu Paletwa peng a si ih Tedim peng in a thlun. Pathumnak ah Falam peng a um ih Thantlang peng cu tlawng ap malnak bik a si. Mindat cu ralkap in Martial law an phuan ruangah tlawng ap an um lo tiah theih a si.


Christian Ngaihzawng A Neih Ruangah Kum 17 Nute Cu A Nulepa In An Hrem , An Vel – Vapual Auaw\nFrace ram Besancon khawpi ah kum 17 mi fala nute cu Christian ngaihzawng a neih ruangah a nulepa tlunah a pate le nute tiangin an vel ih a hnar ruh kiak in a sam khal meh kolh sak thluh a si.\nFalanu cu Bosnia Herzegovina ram in France ram ih an ṭhawnnak kum 2 tluk lawng rei a si ih an umnak Innpi kiang ih um Christian mi Serbia tlangval thawn ngai aw an si. Inn hnen ngai aw an si tikah an nulepa veve khalin an theihpi ih buainak zianghman an nei lemlo. Asinan, neihawk an tum cu nunau lamin “Kannih cu Muslim kan si ih kan fanu in pasal ah Christian a nei thei lo” tiin mipa lamih sawmnak cu an hnonsak.\nCumi tlunah an fanu ih phone an lonsak cih ih a ngaihzawngpa cu be thei nawn lo dingin an tuah. An Inn khat pakhat ah an khum ih an fanu cu a sam an kolh sak, an vel , an hrem ih a hnar ruh khal a kiak. Thilthleng thawn pehpar aw in mipa lamin palik an theihter ih palik pawl cun fala nute cu a nulepa inn ihsin an hruai suah hnuah hmunhim ah an ret zo.\nA nulepa cu palik lamin an kaih hnuah amahkhan in an suah sal zo ih thubuai cu Court ah daan bangin rel peh rero lai a si. An fanu cu a nulepa in be thei lo dingin le tibuai thei lo dingin hmunhim ah ret a si ih a nulepa cu mai fate rori kut thlak le a duh lo cingin nor lut thubuai orhter le thusuh rero lai an si. ( Daily Mail )


Nimthlakau Interview- Justin Sanghrinthang - Chinland Today Media\nNimthlakau Interview- Justin Sanghrinthang\nJustin : Pathian ih i peek mi ka nunnak hi Khirh le Miphun hrangah ka hmang ding. Ka duhtuk mi hlasak,cangan le lemcang hi ka sunzom vivo ding. Cun , ka hrang ih Pathian nih a tumtah cia mi thil ah lungawi zet ih a cohlang thiam tu si ding ka tum.\nJustin : Ka kir saal ding ni le thla siar in i hngak rero laitu ka nu Lairam hnenah thansanak, hlawhtlinnak le nunnomnak thawn a fapa kei in ka pan saal teengteeng ding.


India miphun pawlih an thahmi American Missionary John Allen Chau ih ruak la suak thei hrih lo – Buannel News\nNovember 26, 2018 Buannel News Biaknak Thuthang, Latest, NEWS 0\nJesuh Khrih ih rundamnak thuthangṭha cu mikip hnen ah phuangdarh ih karhzaiter dingin, mi hmuahhmuah rundam an si theinak dingih, nunnak tiang liam ih a tikcu can hmangtu American missionary John Allen Chau ih ruak cu India cozah thuneitupawl in lasuak thei dingin nasa ten an zuam rero.\nHi Thuthang maksak tak hi tufang leitlun mipi ih ngaihven hlawh zet a si. American missionary John Allen Chau, kum 27, cu India cozah thununnak hnuai ih um (India ram sung) Adaman Islands ih hramlak minung pawl hnen ah Jesuh Khrih rundamnak thuṭhang phuang dingin a feh ih cui’ hmun ih a khawsatu hramlak minung (လူရိုင္း) pawlin an rak that.\nLawng ihsin an zuk ngahmi Hramlak minungpawl\nNovember 17 ah khan Ngakaitupawl cun Missionary John Allen Chau ih ruak cu hramlak minungpawl in tipithuanthum kap ah an phum lai an hmuh thu an sim. Asinan hi hramlak minungpawl umnak hmun hi anmah miphun a si lomi, mi dang hrimhrim zohman lut ngah lo a si ih, a luttu cu zo ti umloin an that theimi cu an rak that ṭheh.\nJohn Allen Chau khal hi an thah hlan ah, Thal (arrow) thawn an rak sai ciamco ih hliamtuar in ṭum hnih lai vokkuang lawng thawn a kir. Asinan hi miphun pawl thlarau seherh tuknak ruangah thal ih an sainak hliamtuar cingte thawn a fehsal thotho ih, a netnak ahcun ra kirsal nawn loin hramlak minungpawl ih kut in a nunnak a liam.\nIndia ram Islands ih um Hramlak minung\nJohn Allen Chau ih thih thu thawn pehpar in India cozah thuneitupawl cun Chau hruaitu tualsung minung 7 pawl an kai. Hi Islands (Tipithuanthum laifang ih a ummi tipho) ih a ummi hramlak minungpawl umnak hi zohman lut/feh an sianlonak hmun a si. Cumi thei cingin Chau an hruai/fehter thotho ruangah an kaihnak san a si.\nTu-ah John Allen Chau ih ruak hi India cozah thuneitupawl cun lasuak thei dingin an zuam rero laifang a si. Zarhte sun ah khan hi hramlak minungpawl umnak ihsi kaih 430 hrawng hlatnak ah Lawng thawn an cawl ih, hramlak minung pawl hin do dingin ready cia ṭhepṭhep in an rak zoh ve, curuangah India police pawl cu an Lawng thawn dungsip in an kirsal thu, Police hotu Dependra Pathak cun AFP hnen ah a sim.\n“Ngakaitupawl ih bawmnak thawn Missionary John Allen Chau ih ruak an phumnak cu an thei ngah zo. Asinan hramlak minungpawl in an kil ṭhepṭhep ruangah awlsamte ih laksuak theih cu a si hrih lo, thei tawk kan zuam rero lai a si” tiah palik bawi cun a sim bet.\nZangfakza Naute in Cawpi pawh a cawp lai Video in Leitlun mipi mithli a tla ter


2022 kum sung Pope Francis a Tuukhaal khualtlawnnak ding ram pawl January 05, 2022 | Radio Veritas Asia\n2022 kum sung Pope Francis a Tuukhaal khualtlawnnak ding ram pawl January 05, 2022\n2022 kum sung Pope Francis a Tuukhaal khualtlawnnak ding ram pawl\nLeilungpi ih hmun tampi ah covid pulhnat sia thawn tongaw phah in 2022, kumthar kan thok thlang. Pope Francis in 2022 hrangah a Tuukhaal khualtlawnnak thawn pehpar in nemhnget ih suah mi ti vek a um hrih lo nan tui kumthar ah a feh duhnak ram tampi thuhla a sim. Pope Franci cu kum 85 a kim thlang. Curuangah covid-19 hlan vek in thatho ten caanserh tampi thawn a cangvai thei nawn lo ding. Pope in caan malte sung Pope rian a tuannak kum 9 sungah ram 50 luan ah a Tuukhaal khual a tlawng zo. 2019 ah ram 11 tiang a rak tlawng.\nCovid-19 a rak um pek ihsin kumkhat cekci ramsung, ramleng khualtlawnnak pawl a rak cawl. Khual a tlawn thei sal cun Pope Francis in ramleng Tuukhaal khualtlawnnak ah 2011, March thla ah Iraq ram ah hmaisabiknak in tuanthu sungtel ding mi a Tuukhaal khualtlawnnak a rak thok. Cui kum ih a veihnihnak khualtlawnnak ah Greece, Cyprus, Slovakia le Budapest khuapi pawl ah ‘International Eucharistic congress’ leitlunhuap Bawipai Thisa thawn pehpar mi congress cemnak Missa sumnak hoha phah ih a rak tlawnnak a si.\nA ngaingai ahcun 2020 ah Pope Francis ih ram tinkim a tlawnnak ding Tuukhaal khualtlawnnak pawl rak bal sal mi pawl tla a um. Curuangah tui kum ah a tuah sal men thei. A thuailam ih tarlang mi pawl cu Pope Francis in a mai Pope tuan sungih a feh duh thu a rel dah mi khua le ram pawl an si.\nPapua New Guinea le nisuahnak lam Timor\nFlorence khuapi pawl an si.


Sri Lanka Ah Ban Ki Moon - Chinland Today Media\nMay 24, 2009 8:35 am·0 comments\nUN Secretary General Ban Ki Moon cu Sri Lanka tlawngin mizan ah an khawpi Colombo a thlengih. Sri Lanka ram buai hnu ih Leitlun hruaitu langsar tlawng hmaisa bik tu a si.\nBan Ki Moon cun a thlen veten Sri Lanka Cozah in a ram buainak ruangih mihar sa raltlan pawlih um khawmnak hmun zo hman feh a singlo cu tha a tilo thu a sim ih. bawmnak petu ding pawlcu miharsa raltlan pawlih umnak hmun ih feh siannak pe dingin Sri Lanka Cozah cu a ngen.\nBan Ki Moon cun Minung covo leh zalen nak zah thiam awksak cu thil pawimawh bik a siih, miphun zawng leh biaknak sakhua nakzawngih thleidan awknak umlo hram dingih a duh thu khal a simih hi pawl hi Sri Lanka Cozah khalin ngai pawimawh dingih a duh thu a simbet.\nBBC in a sim nakah hi buainak,ruangih harsat tuartu pawlhi zamrang ih tireh a silo ah cun Tamil miphun pawlih a hlan hnakih buainak tumsawn an suahter sal a phan umzet a si a ti.Relzo vekin tuitum Sri Lanka ram buainak ah hin minung 2,75,000 lenglo cun harsat mahbang tuarin umnak hmun neilo in an um laiih Sri Lanka Cozah cun bawmnak petu ding ramdang mipawl cu hi miharsa pawl hnen ih fehter a sing hrihlo.


Obama Ih Unau Pa In Ramthu Buaipi Tum Ve - Chinland Today Media\nObama Ih Unau Pa In Ramthu Buaipi Tum Ve\nJanuary 19, 2013 11:52 am·0 comments\nKOKELO, KENYA: US President, Obama ih unau (Nu dang, pa khat) cun, anih khal in ramthu buaipi ih, Kenya ram ih hrilawknak um leh dingah, seat nei ve ih, ramthu ih um a cak ve thu asim. March 4 ah, Kenya ram hrilawknak a um ding ih, cutawk ah anih khal in an ram hrangah a theitawk ih hnatuan a duh thu a simsuak ve.\nMalik Obam ti ih kawh, kum 54 ti zo cun, AFP thawn interview nak aneih nak ah, “Ka nau pa in US ram rori a hruai ih, leitlun theih in mi calling pakhat a hung si. A hlawhtlinnak pawl ka hmuh tik ah, keikhal ramthu ih telve duhnak thinlung in neihter asi” ti in asim.\nMi tamtak in cumi a tongmi thawi pehpar in, Malik Obama hin seat pakhat co ve in, hmailam ih Kenya ram hruaitu ding ah a tling ngaingai asi ti ih titu khal an tam zet. Kenya ram hi ram harsa ve zet asi ih, mi tamtak ei le in ding neilo tampi an um. Cupawl hrang ih runsuahnak hna le, an hrang ih theihtawk in tuan ve cu a duh ngaingai ih, mi harsa pawl a hmuh tik ah, amah khal a um a nuamlo asi ti in asim bet.\nMizoram Mipi An CM Tlunah Lungawilo\nObama Leh Saudi Arabia Hruaitu Thar Pawl Tongaw


Machu Picchu – Peru | VCTH\nHome » Hmun Le Hma » Leitlun Hmun Ropi » Machu Picchu – Peru\nBy vcth on September 11, 2012.\nMachu Picchu cu Peru ram ih um a si. Tipi thuanthum in pi 7,970 tluk a sannak hmun ih um a si ih Urabamba horkuam tlun tlangzim ah um.\nMachu Picchu cu 1450 vuakvel ah Inca lal Pachacutec Inca Yupanqui in Lal umnak hmun (Innpi) tiah a rak sak. Machu Picchu ah minung 1200 tluk an rak um tiah tiah thuanthu thiam pawl in an ti. Machu Picchu cu lungto cangdawl a si ih tilung lawnglawng an hmang. Urabamba horkuam ih tiva ta lung pawl phurso in dawl a si. Hlawn Dawh Thang ih Laikua tilung L. Zamual khua tlun tlang parih cang a dawl bang in.\nPeru cu Spain kut tang ah kum reipi an rak um nan Spain cozah in Machu Picchu a um ti an thei dah lo. Urabamba kiangkap ih um mi hrekkhat lawng in an thei. 1911 ah Yale Phunsang Tlawng saya, American thuanthu thiam, Hiram Bingham in Machu Picchu in a mawinak, a ropit zia a hmu suat ih leitlun ah a than.\n1911 hnu in Machu Picchu cu leitlun mi ih mak an ti mi, hmunmak pakhat ah a cang. 2007 ah leitlun hmunmak bik pasarih an hril in Machu Picchu tla a tel ve.


A Fapa In A Fanu A Pawngsual Ti A Thei Nan A Phuangsuak Lo – Meifar\nSingapore ramsung ih thilthleng hi a rapthlak zet, anmah humhimnak ah an hmin cu tarlang siang a si lo. Singapore nu kum 43 mi cu October 25, 2021 sun ah mai fanu rori humhim lo tin thubuai pahnih orhter a si.\n2010 kum ah a fapa cu kum 13 mi a si ih a fanu cu kum 5 mi a si, a fapa cu online cartoon a zohnak ah nupa-sinak lam arak zoh ngah ṭheu ih a thinlung a fehsual (Nauhak pawl ih zuknung zohmi hi fimkhur a ṭul tuk). Cumi ṭum ah a farnu cu arak puahcok zo.\nInnsang nu in a fanu ih bawngbite ah mipa tii a hmu ih a fapa hnenah “Na farnu hi na puahcok leh maw si, na pawngsual maw si?” tin a sut. Cutin a fale karlak ih thilthleng cu arak thei thok zo nan midang hnenah a sim lo, 2010-2017 kum sungih an innsang ih thilthleng cu arak thup ringring. A fapa cu kum 20 a kim ah a farnu cu arak pawngsual.\nAn innsang ih thilthleng cu palik pawlin an theisuak ih January 2020 kum ah a fapa cu nauhak kumkim lo pawngsual thubuai orhter in an kai, kum 11 le hrek sung thawngthlak le vei 7 vuak tuar dingin a thu an ṭhencat.\nA nu khal a fanu cu a fapa lakah a kilhim lo ruangah le theicing khalin zianghman a tuah lo ruangah thubuai orhter a si ih November 15, 2021 ah thuṭhennak felfai an nei ding. Thiamlo coter asilen kum 4 sung thawngthlak le $4,000 zat kuanter a si ding, a fanu cu hmunhimnak ah an ret zo. (Source: WOB, The Straits Times)


Nimthlakau Interview - Salai DL Sen Ling - Chinland Today Media\nNimthlakau Interview – Salai DL Sen Ling\nCCYI Secretary DL Senling cu CT Team in Nimthlakau Interview a tuah. Nimthlakau Interview cu (Caan reilote sung biakawknak le thusuhnak cu…Nimthlakau interveiew) tiah CT Team pawlin hmin an pe. Salai DL Senling hi ahmai sabik Nimthlakau Interview kan tuahnak ding a si.\nCT: CCYI ram kauter sinsin dingah Kawlram tiang na thleng ih khuitawk khuapawl na pal….Cun, khuitawk hmunpawl ah CCYI branch nan din bet thei?\nSalai DL Senling: Ka khualtlawnnak cu March 21 ihsin kekar ka thawk. Ahleicein tui’ kum ih ka khualtlawnnak cu India le Myanmar ihum Chin minopawl tong vivo dingah a si. CCYI hmin in Chin minopawl tonkhawmnak ka neihnak khuapawl cu Bangalore, New Delhi, Aizawl, Champhai, Thipcang, Haka, Falam, Tahan, Hantawadi, le Letpanchaung pawl an si.\nCCYI branch kawmit’i hnget zet ih a hram kan phun zonak khuapawl cu Bangalore, Aizawl, Thipcang, le Tahan khuapawl ah an si. CCYI mipum umzonak khua le rampawl cu New Delhi, Haka, Falam, T’achilik, Pin Oo Lwin, Malaysia, Philippine, USA, Norway, le Denmark pawl ah mipum an karh vivo.\nCT: Do kalhtu teh a tong pang maw?\nSalai DL Senling: CCYI in tutiang ahcun dokalhtu a nei hrihlo a bang. Chin mipi thuruat theitu zate cun CCYI hi an dokalh ding tiah ka zum lo. Ziangahtile CCYI ih tumtahmipawl hi Chin mipi hamt’hatnak ding hrangih dinmi a si ruangah tutiang ahcun mipi ih duh le thazaang pek a dong zet.\nCT: CCYI hi Chinmi lakah a mikhual nawnlo nasa ih ziangtlukin mipi pawlin an thei…alar tawkzet na ti maw?\nSalai DL Senling: Chin mipi in CCYI hi an thei zet thlang ngai kan tithei. Ziangahtile CCYI in a tithei tawp suahin Chin mipi hrang le Pathian hrang ih hna a t’uan ruangah a si bik in ka ruat. Leitlun killi ih um (Myanmar ramsung ramleng) Chin mipipawl in CCYI thu hi anmah le umnak innsang, khua, kawhhran, le Sungbu (Internet) pawlah titinak le nganmi capawl zohin mipi ih thinlungah a lar tawkzet kan ti asile tam kan sual ka zum lo.\nCT: CCYI ih a sunmang pawl in sim nawn sal hen…?\nSalai DL Senling: CCYI hi kum khat lenglo thlacamnak thawn timlamnak neih hnu ih dinmi Pawlkom a si ruangah t’uansuak dingmi sunmang tampi pawlkom in a nei. Ahleicein Chin ram sunglam thupi zetah retin hnat’uan a si ding. Leitlun killi ih thleng Chin mino zate’n CCYI pawlkom hmang in thei aw vivo thluh ding le cumi kan theihawknak cun nelawknak in thlen pei ih cui’ nelawknak cun hnat’uan tlangnak ih lungrualnak in thlentu ah cang sehla cui’ hnat’uannak ih kan lungrualnak cun Khrih le kan Chin miphun hrang t’hathnemnak a thlen thei ding hi pawlkom ih duhthusam a si. T’ong dang deuh cun kan Chin miphun ih t’ulmi taksa le thlarau lam ih hnat’uan le t’hansonak thlen ding hi pawlkom ih hnat’uan tumtah le sunmang a si bik. Pathian thu le hla thawn a siat rero mi kan Chin ram le mipi hi Tho In Dinsaltu ding pawlkom kan si.\nCT: CCYI ruangih na harsa tonmi le na nuamnak?\nSalai DL Senling: CCYI ah umin Khrih le kan Chin miphun hrang tithei tawk suah ih t’an ka lak thei ve hi mi thlawsuak ah ka ruataw. Mai’ paihzawng hnat’uannak ih telve ticu har ti ding ka theilo, keimah sawn hi kan Chin miphun (midang) lole pawlkom t’hangso theilo dingin harsatnak petu ah ka cang sawn pang maw tihi ka cekaw t’heu sawn.\nChin mino le nulepa hnen ah CCYI theiternak ka tuah tikcaan ah mipipawl in, “Himi vek pawlkom rori hi si tui’sun kan Chin miphun ih kan t’ulmi pawlkom cu! CCYI hi na umlai rori ah kan khua ah kan din ding,” tiih an auaw vun theih hicun thazaang a hung thar hlunhlo. A t’hangharmi Chin mipipawl ih auaw theih hi ka khawp theilo, ngai nuam ka ti tuk.\nCT: CCYI ah Chin mino tamsawn um dingah ziangmi a thupibik?\nSalai DL Senling: Atlun ih sim zovekin CCYI cu kan biak Pathian le Chin miphun hrang ih hnat’uan tumtu a si vekin Chin minopawl in kan miphun taksa le thlarau lam ih t’hanso duhnak thinlung neih dinghi thil thupi bik a si. Kan Chin minopawl zatei’ theih dingih ka duhmi cu CCYI ah kan Chin minopawl ih talen (talent) le thlarau laksawng ngahmi zatei’ hman theinak ding hmun a si ruangah Chin mino zate’n kan fimthiamnak le neihmi ciau hmangin Pathian le Khrih hrangah kutkai awin kekar theinak ding hmun a si. Curuangah Chin mino zate’n himi pawlkom ah kan tlem thluh thei tihi kan theih dingah ka duh.\nCT: Nangmah teh thainu….caimi fala teh na nei maw?\nSalai DL Senling: Athlum le akha ei tlangin asa le adai tuar tlang dingih rak zuat deuhmi ka rak nei dah nain ka thinlung hnintertu caimi lengdawh cu Myanmar ramleng ah pasal nei dingin kuat a si ruangah thazaang thar lasal in, “Zoso ka tit le vun ih tlin tawkin ka damsung ka duat ding? Zoso ka falepawl in ‘Nunu’ tiih an kawh leh pei?” ti’n Chin fala ka mitmei deuh rero cu a si. Haaa… haa..\nCT: Na umnak hmun bik le na hnatuan teh…?\nSalai DL Senling: Ka nulepa cu Chinrawn khawlipi Tahan ah an um ih kei cu Bangalore khawlipi, Karnataka State, India ah ka um. Pumpi khapkhat hrangih ka kutkaih micu Youth for God Theological College ah Lecturer pakhat dinhmun in ka um.\nCT: Chin mino in ziangmi kan tlasam?\nSalai DL Senling: Chin mino ziangmawzat ih tlaksammi ih ka ruahmi cu mai’ hrang lawngah nung loin Khrih le Miphun hrang ziangtizawng in t’hathnemnak ka nei ve ding ti sunmang thar le t’ha (Creative mind) tampi neih ding hi a si. Cui’ sunmang neihmipawl cu mi va sim le ngan suak in a tak ih t’uansuaktu Chin mino si ding hi kan Chin miphun ih t’ulmi a si in ka ruat.\nCT: Calai lamih na sunmang?\nSalai DL Senling: Chin mipi in calai zung pakhat lawng nei in kan Chin Calai thazaang dazen (dozen) khat lai ih a feh rero mihi tiva bangin hmunkhat ih kan luantlang thei dinghi a si bik. Cuti’n kan Chin cabu tla tampi kan suah thei pei ih cangan thiamnak talen (talent) neitupawl khalin cangannak hmang in an pum an cawm aw thei ve ding.\nCT: Thufim cabu lawrkhawm na tuah rero an lo ti?\nSalai DL Senling: Leitlun Thufim, mi ropipawl ih t’ongkam le Chin t’ong ralkahpawl tla khawlkhawm in “NI TIN PAR” timi cabu hminih suah a si theinak ding hrang timtuahnak neih rero lai a si.\nCT: Lengtu pawl hrang thucah?\nSalai DL Senling: Chin Christian Youth International hi Chin mipi hrang ih dinmi pawlkom a sivekin Chin mipi zatei’ ta a si. Curuangah CCYI hi ka ta a si vekin na ta a si ve. Leitlun killi ih thleng Chin mino le Chin nulepa kan zate’n kan biak Pathian le kan Chin miphun hrang kutkai awin hmailam ah kekar vivo uhsi. Pathian ih thlawsuah pek ding tlakin hnat’uan uhsi. Mipi rian loin Pathian kan rian theilo.


Ralhrang Sakhan Ah Thla A Hrang Tin Zanṭim Laiah Ralhrang Pawlin An Kap Ciamco – Meifar\nNovember 20, 2021 admin Myanmar 0\nAyeyarwady Division, Maubin ralhrang sakhan sungah thlahrang aum tin ralkap pawlin zanṭim laiah meithal an kap ciamco ṭheu. Vengsung mipi pawl khalin thlahrang aum thu an rel. Zantlai hnuah ralhrang sakhan sung le a kiangkap hrawngah thla an hmu ṭheu.\nTualsung mi in, “Maubin ralhrang sakhan le line khan sungah thla a hrang tin zan nazi 10:00 hnuah ralhrang pawlin meithal an kap ciamco” a ti.\nMaubin ralhrang pawl ih an kaihmi nunau kum 28 mi Tin Maw Lin cu November 9, 2021 ah an sakhan sungah an rak hrem that. Tin Maw Lin cu naupai lai a si ih a naupai cu thla 4 a kim zo, a ruak hi an sakhuadan vekin an tuamhlawm lo ruangah a thlahrang an ti.\nAn mihremnak khan sung khalah a thla an hmu ṭheu, kiangkap ih ralkap duty pawl khal ṭih thlaphang dingin a tuah. Vengsung mi in, “Zan nazi 10:00 a luan hnu cun Maubin ralkap sakhan ihsin meithal awn kan thei ringring, an hrem thatmi nunau thla in a hring ṭheu an ti. An mihremnak khan sungih thirhri khal an awn ciamco ṭheu” a ti.


Mindat Raltlan Pawl Bawmnak Ting 2000 Lenglo Thawn A Tlanhlo – Meifar\nMindat Raltlan Pawl Bawmnak Ting 2000 Lenglo Thawn A Tlanhlo\nJune 2, 2022 admin Lawrkhawm 0\nInternational Mindat K’Cho Organization (IMCO) tawlrelnak in Mindat raltlan pawl hrangah bawmnak Rs 96.5 lakh (Kyat ting 2000 lenglo) cu Pa Mangliana hnenah an kuat ih a tlanhlo. IMCO tawlrelnak in Mindat raltlan pawl hrang ei le in ding, siivai leinak dingah tin sumpai an khongkhawm.\nIndia, Mizoram ih um NLD palai hlun ih theihpinak in Pa Mangliana bank account ah an kuat. Mangliana ih pa cu Thantlang peng, Dawn khuami Pu Roland a si ih a nu cu Falam khuami a si (a hmin an zingzoi rero lai). Mangliana cu an unau 9 lakah upabik a si, a nupi Lalinmawii thawn fanu kum 3 mi an nei.\nA hlan ahcun India-Myanmar ramri ah kuva rah zuar in eihawl a si. IMCO ṭuanvo neitu in, “Raltlan pawl hrangah siivai, ei le in ding kan bawmsuak thei lo ruangah raltlan pitar putar, nauhak pawlin harsatnak an tong” a ti. IMCO in sumpai ngahsal dingin an zuam rero lai, Mangliana ih sungkhat, innsang hnen ihsin sumpai ngahsal dan dingin an tawlrel.\nSeptember 2021 khalah leitlun huap Mindat raltlan pawl bawmtu CEA in raltlan pawl bawmnak sumpai an kuat ih bum an tong zo. Thailand sumpai in ting 8 baht lenglo bum an rak tong zo nan media pawl ruangah an ngahsal thei.\nRalhrang Pawlin Chin Mino (2) Cu ‘CDF Nan Si’ Tin An Kai\nPawngsual Tong Fala Cu Khualeng Ah An Umter


Snak The Ripper feat. Onyx (Fr... -'Vandalize Shit'Rhymefest -'Give It To Me'Evidence (of Dilated Peoples &... -'Chase The Clouds Away'N.B.S. & Snowgoons feat. Reks ... -'B.A.R.S' Narrow Results by:Category< All CategoriesAll Music VideosNewer Music Videos (2)LetterAll Letters# A B C D E F G H I J K L M N O P Q R S T U V W X Y Z Label< All LabelsGrey Square RecordsDirectorAll DirectorsAntoine Smith (1)Video QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (2 Videos Found)Page: 14:12DJ MentPlus & Poet Substratum feat. El Da Sensei (of The Artifacts) & Venomous2000 - 'Grind Time Daily'(Music Video)Released: Apr 20, 2012Views: 650Label: Manekineko Pro & Grey Square RecordsSong Producer: Delinquent Soundz Entertainment / DJ MentPlus


Thuthang Kan Ngan Tikah - Chinland Today Media\nJune 21, 2012 4:21 am·0 comments\nHau Lian Thang\nKan Lairawn khalah journal a suak hnuaihni thlangih thathoza a si laiah, tawsupih rak phuhrunawk ding thil a um tam deuh. Mai’ phunhnam thil a si ruangah a hmel a mawi le a zahum sinsin cu kan rak duh cio. Kan duh fingfing vun ti tikah, phuahcop tahfung thawi’ rak rel ve men cu a tha lo ding. Mi’ phunhnam hnihsan kan tong thei. Media nuncan le fehphung relcawklo a um nan, kan Lai journal tamsawn ih kan tulsam tukmi vial rel ka tum. Voikhat thilthu ih ngansuah thluh cu a sau tuk dingih hleiah, a tul ka ti lem lo. (Zosimaw in amai’ kheuhhreuh ih a theihsuahmi vekin a rel leh pang ding tiah ka ui hrih .. he he..) Kan\njournal suahmipawl ih thlun thei ding thil khal a si hmel hrih lo. Thuthang thlurh deuh journal kan neih ruangah THUTHANG IH PIANHMANG mallai kan relkhawm pei. Thuthang pakhat ih pianhmang le thlun dingmi daan sawm tel ummi lakah Objectiveness hi kan rel hmai pei.\nObjectiveness timi cu thu pakhat a sidan vekvekih ngansuah ti sehla a nai zet ding. Thuthang ngantu in amai’ ngaidan maw tanlam maw nganlang ve a thiang lo. A rak ngan ding a si hmanah thilthlengmi le a ngaidan kha fiangfaitei’ thliarfelin a rellang ding. Amai’ ngaidan ih a fehpi a si ahcun essay lole feature ah a cang cih thei. Tlonmi nei le ti demdem ih thuthang ngan khal a thiang lo. Cuvek ih ngan hmang cu thuthang khawvel ihsi dawisuah ding a si. Journalism daan a kalh ih, mi depde le mithmai tha ngah tum a si tinak. Hivek ih thu ngan hmangpawl hi tihnungza an si. Rampi thu le hla ah siseh, phunhnam thu le hla ah siseh, anmai’ hlawknak hrangah mipi kha thiam zetin an hruaikawi duh mai. Mi zuartu tla an si leh thei. Cuvek mizia cu mipi tamsawn hin kan thliar thiam lo theu. Thuthang hrisel cun siangpahrang mithmai khal a zoh ding a si lo. Duh bul le huat bul a nei ding a si fawn lo. Bulpak hmuhdan le hilthlengmi ngaingai kha a thliar thei a tul. Cuti locun, thupom thehdarhnak ca ah a cang thei.\nCun, thuthang pakhat cangsuak ding cun zo, ziang, khuiah, ziangtikah, ziangtin, ziangruangah tivek tarlang thei a tul. A neta pahnih khi cu tarlang kher lo hmanah zo, ziang, khuiah, ziangtikah ti tal khi cu a um tengteng ding a si. Himi zawnah, thuthang latu pakhat cun famkim thei tawpin a suthliah ding ti a si. A rak simtu mipi khalin lungthiangte’n kan sim a thupi. Zo, ziang, khuiah, ziangtikah ti tal um lomi thuthang cu thuthang a tling lo. Curuangah, milai thu, a hmun, a tikcu cu a cuang theu ding. Mah thawn a pehparaw mi thu a si vetei’ rak ngaimawh lokmai dingcun thuthang a um thei dah lo ding. Hmun a ra cuang dingih, mai’ naivai deuh a si vetei’ huat ih rak lak cingcing khalle ngiaufio thilthu a si fawn. Haimual khawhnar ah mawtaw a letih minung pariat an thi ti bang sehla, Haimual khawmipawl in an ngaimawh dah lo ding. Kan thuthangca hmuahhmuah khi zoh sal uhla, hmun nei hlirte an si.\nKEIMAH thawi’ a pehparawmi thuthang a siih, kan ngaimawh khelkhel ding cun KEIMAH cio kan si tikah, thuthang ngan ding a mal awm ha. Lungto, thingbul thu tivek ngan a tul ding. Cuhmanah neitu nei lo lungto le thingbul deuhdeuh hril a tul lai ding. Lungto, thingbul tivek ah le, thuthang a rak um dah lo tikah thuthang a um nawn lo si ko. Leitlun ah thuthang hnakih rel le ngan hlawh hi a um lem lo ding. Cupawl hmuahhmuah cu milai, hmun, tikcu nei hlitrte an si hai. Rapthlak deuh thu a um, maklo deuh khal a um- thuthangmi cun lungthiangte’n a la hluahhlo ding a si ko. Committee thusuak le cozah thuthup tivek, mipakhat ih sumhawlnak siatsuah thei thil a siah lawngte a neitui’ siannak a dil ta ding.\nThu pakhat rel hlawh le kiangkap hngor hiamhiam cu a HOT kan ti theu. Cumi thu cu media ih hnavirh zawngtak a rak si. Cumi ngaihven nakcang thiam lo le ngan nakcang thiam lo cu media tawntai tinak a si. Ngaihven ih an ngan tikah a rak huatu cu mibanglo a si ve. Mi’ thuthang hmuah siar ih rel paih zet si, mai’ naivai deuh thu hmauh ngaimawh ding cun Plastine le Rakhine ram lam thuhla khal siar duh hlah seh. Radio khal ngai lo mai sehla…..\nMedia minung pakhat khalin media nungcang le daan pawl a theih a tul ve lala. A thuthang nganmi cu mipi hrangih thathnemnak petu, ralrinnak petu, theihnak petu ah maw midang siatsuahnak hrangih nganmi ti kha zohfel ding a si. Impartiality le Balanced ti thu hi rel hrih uhsi. Thleidan neih lo le cuaithlai tonih thuthang ngan tinak a si ko. Tu baite ih Rakhine thubuai khalah tanlam nei le theidannak thawi’ thungan an rak um phahphah. Cupawl ruangah boruak khal a sosan phah. Tum hrimih nganmi a um vekin tongkam ralrin ngah lo ruangih tanlam nei vekih lang khal a um thei ve.\nThuthang latu cun thluak nei zetih thuthang a lak khal a tulnak a um theu. Khatlam lawng sutih khatlam sut lo cun thu a khingbai thei. Tahthimnak an pek theumi pakhat cu- sui man rate ngan ding cunsui-sernak le sui zuarnak dawr ih na suhmi na ngan a si ahcun thuphanper ah na cang ding. Ziangahtile tanlam an neihcia ruangah mankhung deuhin an rak lo sim tengteng ding ti a fiang. Acozah bank ah na sut a sile sui man diktak na ngan ngah dingih thuphan na per lo ding. Sui dawr rori ah ka sut ih in rak simmi ka ngan pam a sisi ti cu tansan dik a tling lo. Na suhnak hmun a palhcia. Tuanvo neh lo na si tinak a si. Lai tongih suahmi thuthangca pakhatin tubaite ah hivekin thuhram la in a ngan ka rak hmu. Poi ka rak ti zet. A thuthangca khong tam a duh men ruangah mi tlonin a phartlio tla a bang. Cui hleiah thuthangca dang kha a relse deuh phah lailai. An ngandan lo vekin a relsak.\nThuhram laknak ding ngaingai cu a thei ko ding nan, mi tlon menah media daan a pahbal hrim maw, media kalhmang a thei lo henha? Kan thuthangcapawl an rintlak vivo le mi an bang vivo a duh-um zet. Mipi vangtlang cun media kalhmang ziang an thei cuca loih a khawvel ih tlangleng cin tal cun theih kan tum hramhram kei uh. Bias le unbalanced (tanlam nei le khingbai) ih kan fehpi theu cun fala tlangtla kan hluan tinak a si ding.\nAttribution (thu laknak hram) dikfel zetih neih thei a tha. Thuhram (source) ahhin primary source(thuhram pi) khal secondary source(thuhram pahnihnak) khal a thiang veve ko. Primary source kan ngah thei lo a si hmanah secondary source pahnih tal kan hawl ding. Secondary source ahcun relsawngmi (hear say) khal a tlem. Sinan, a cangtheimi(relevant) a si maw si lo, bulpak asialnak(interest) a tel maw tel lo na thliar ding. Velthem le mi tlon demdem hmang kan si ahcun atlunih daan khi cu kan thlun ngah dah lo ding. Velthem le mitlon hiamhiam hmangpawl cu media hna tuan loin lakphakdawr ah waiter tuan sawn mai ding.\nLai journal ah thuthang a tam deuhbik ih mipi siar khal a hlawh zet a bang. Ka mangbang zetmi pakhat a um. Lai journal hminih kan vulhmi reporter pakhatte hman ka hmu dah fawn lo, rampi lairelnak le ramleng thuhla mak zetzet kan ngan thei thotho. Kan tawk nasa. Kan mizia fihnung zet pahnih a um. Mi’ thuthang ruk(fir) sak lokmai, thuhram laknak fiangfel ngan duh loih a laktawi danglam zetzet tarlang nualnal men kan hmang zet. Tahthimnak ka vun la duak dingih, neta vivo ih kan Lai journal pawl zah an kai theinak dingah ka relmi a siih, rak hua hram hlah hai seula- May 16-31, 2012 suak Meifar weekly news journal cahmai pakhatnak vial hmanah khan CNF le Acozah Tawngaw Leh, Vice President U Tin Aung Myint Oo Bang Ding tipawl (adang relcawklo an um, an rak um, an um rero lai)… thulaknak hram tarlang riai loih thuthang nganmi kan rak hmu cio ko ding. Media kalhmang vek asile khivek huthangpawl khi cu Meifar in thlahlawh pe ih a thlahmi thuthanglatu(reporter) in amah rori ih a va lakmi thuthang a si tinak a si thlang.\nMicrophone le camera kengih Lai thuthanglatu vek vei ka hmu dah fawn lo, a theih khal ka thei dah fawn lo, ka mang cu a bang zet. Larawknak ah an rak hmu teh si pei maw? Media daan pakhat ahcun ‘Avoid stealing other people’s work’ (midang tuansuahmi kha va ru hlah) ti a um. Ramsung, ramleng thuthangcapawl ih thlahlawh pe rori’ an vulhmi reporter-pawlih nihlawh le tuanbangnak kha, zahthlak takin, kan ru tinak a si. Rukru kan si ti hi theiaw nungna kan ning a zak zet ding. Cahram kan ngan tla si sehla cu a zia lai. Adang phunkhat a um hrih. Thuhram laknak cu ngan ve nualnal, zoi’ theihtheih lo dingih mi bumkual tum kan um. A laktawi in kan nganih hrokhrawl takin kan tarlang theu. Rukru nauta thotho. June 15-30, 2012 suak Chindwin Today semi-monthly journal sungta kan zoh asile, IN, FC, MP, KNT, HP, TV, ML, PTK, TN, MZM,… tivekin an thu laknak kha an tarlang. BBC, CNN, RFA tivek tla cu zopoh ih theih a siih, a tawinak ih ngan khal a awm. Radio le internet ta kan la a si hmanah a hmin le website tarlang ngam ding a si. Cahmai an tenren tuk deuh ti sehla, catluan khat an luah ve thotho fawn si; a famkim ih an tarlang cun miin an rak siar ngah ve pang ding ti an phang mawsi tiah ka ruatbuai. Kan mipi hrangih thuthang an ngan cu ka uar zet nan, hrokhrawl suahih thulaknak an phehkual hi cu Laimi rak si venak ihsin ka ning a rak zak thei tuk. Kan zongsang lo hram kei uh. Kan thu laknak tei’ kan zahthiam ding a si. Chin World media le Chinlandtoday ta kan lakmi tla hi cu fiang takin tarlang hleice sehla ka ti lam.\nKan Laimi website lar le taima an sinak kha sunsak ih cawimawi ve ding. An siannak tello ih kan rak lak hlei hman, kan firnak journal hmin tal cu raltha tak le fiangfelte’n run nganlang hramhram dingah ka dil duh hai. Ngaingai ahcun journal le website sungah kan rak siar le theih neknek zo. Zarhkar tel rei hnukhua ah a rung suakih a tamsawn tla cu an laknak ihta kan rak siar ve theh. Pheh lote’n nganlang hai seula kan zah sawn ding. May thla suak F-Twenty journal(Supplement A,B) ka rak siar ih thuthang fing khat tilo cu a laknak felfai te’n a tarlang ngam theh. (Cumi khal cu an type hrelh pang a si ka zum, adang hmuahhmuah a ngan ngam ruangah.) Hivek hi midik umtudan le media fehphung hrimhrim khal a si. Hmailamih kan Chin media feh vivo danah thansoh kan pan beiseiin duhthawh takin ka relih a ngaihna in rak thiam hram pei. ‘Ka thei, ka thiam’ tinak si riai loin, Laimi ka sinak dinhmun thawn Lai journal zah a kai sinsin ka beisei ruangah ka rel ve a si ti zawngin in rak laksak thiam dingah zangfah ka lo dil duh. Casiartu, casuahtu, thuthang latu tha suak sinsin hram hai seu law.


ABOUT US | GFYO\nPosted on January 25, 2015 July 7, 2016 by admin\nGFYO ti mi cu leitlun hmunza kip ih a um mi Falam a duhdawttu mino pawl hmunkhat te ih khua le ram hrang hnaṭuan tlang ding ti tumtahnak thawn Feb 20,2011 ah online(Skype) ah relkhawmnak nei in rak din mi Pawlkom a si. GFYO cu a sau zawngin Global Falam Youth Organization ti nak a si. USA, Australia, Canada, Switzerland, Singapore, Norway , South Korea tvk Laimi ram tin ihsin ṭuan khawm mi a si. A tel hrih lo mi ram pawl khal sawm bet vivo an si.\nGFYO ih Tumtahmi pawl cu:\n1) Khua le Ram a duhdawtu ram sung/ram leng mino pawl hmunkhat te ih hnaṭuan tlang ding.\n2) Cozah project ih telban lo mi khuatlang ṭhansohnak project pawl ṭuan tlang ding.\n3) Nunphung kilkhawi cawisang ding.\n4) Falam mi le sa, kilkip ṭhansohnak hrang tuah ding.\nKan thuken cu “Mawhphurhnak tumpi a neitu Mino” ti a si. Khawtlang ṭhansohnak lam hi a hleice in kan ṭuan mi a si. Culawng siloin harsa ṭanpinak, ramleng ih fimzirnak ih kaipeh vivo daan ding seminar tvk tete khal a remcan daan in kan tuah.\nGFYO cun miphun le biaknak thleihdannak a nei lo ih khua le ram thansonak hrang pum a pek aw duhtu zaten sangka ong in kan lo hmuak ringring asi. GFYO hlawhtling thei nak ding hrangah ruahnak in siseh, sum le saw in siseh, thlacam sak nak in siseh in tangpi camcin ding khal zangfah kan lo dil asi.


Facebook Aum Nawn Lo Men Thei – Meifar\nFacebook Aum Nawn Lo Men Thei\nFacebook aum nawn lo men thei ti tikah thinphang ciamco ding asilo, Facebook timi hmin aum nawn lo men thei tinak a si. Kum 17 ih upa Facebook cu February 2004 kum ah an rak sersuak.\nTui hlan hnak ih ṭha sawn leh cangkang sawn ih tuah an tum ruangah a hmin hi thleng danglam an tum rero lai. Phone hnakih ṭha sawn in Facebook hi an remṭha tum, Metaverse timi in Facebook innpi cu remṭhah an tum rero lai.\nJuly thla ah Facebook sersuaktu Mark Zuckerberg in “Facebook ih hmailam caan cun Virtual Metaverse sungah aum. Facebook hmangtu pawl khal a sungah an um thei ding, hna an ṭuan thei ding ih an lek thei ding” a ti.\nFacebook tuahṭha dingin hnaṭuantu 10,000 lenglo an um zo. October 28, 2021 sun ah Annual Connect Conference an nei dingih cutawk ah CEO Mark Zuckerberg in Facebook hminthar a phuang ding. Cumi hlan khalah an phuang men thei.\nMalaysia Ram Ih Hnenum Cu Nasa Zetin An Vel


Blog Platforms Pawl Thu Mallia | VCTH\nBlog Platforms Pawl Thu Mallia\nHome » V-Tech » Blog Platforms Pawl Thu Mallia\nBy vcth on June 25, 2013.\nVancung Thaihlio in Kan mino pi pawl Technology thawn pehpar aw thansonak hrangah tiah V-Tech ti program kan nei ih, hih V-Tech program a thoknak ah tu lai a lar rero mi Blog Platforms pawl thu mallai kan rel ding.\nBlog Platforms pawl an tampi, cu pawl lak ah WordPress, Blogger (Blogspot) le Tumblr to pawl hi an lar.\nWordPress: WordPress ah phun 2 in a um. wordpress.com le wordpress.org in. WordPress.com cu free hosting le free domain a si. WordPress.org cu free application a si nan, nangmah ten domain le hosting na nei a tul. (VCTH hi WordPress.Org kan hmang)\nBlogger. Blogger cu google ih ta a si ih a tha zet mi platform pakhat a si. Rang zet in na update thei. Blogspot a hmang tu pawl (www.myanmarcelebrity.com, www.irrawaddyblog.com)\nTumblr: Tumblr cu wordpress le blogger tluk in cu a lar lo nan tu lai Blog Platform pawl ah a kai rero mi a si ve. Tumblr kha free hosting free domain a si, cule customer domain le domain mapping tuah tla a ngah ve.\n4 Responses to Blog Platforms Pawl Thu Mallia\nVan Kim KapLian March 30, 2012 at 9:59 am\nNan i tha na sa\nVan Kim KapLian March 30, 2012 at 10:00 am\nNan ti tha na sa\nLaimi August 14, 2012 at 3:12 pm\nNan ti tha nasa, Rawn sim rero uh kan rak hlawk pi zet sokhaw.


CHIN MIPHUN PUMKHAT SINAK - Hre Mang\nCHIN MIPHUN PUMKHAT SINAK\nCHIN MIPHUN PUMKHAT SINAK LANGTER CAAN ASI\nKan san thuanthu kan zoh asile pumkhat sinak langter nunpi caan asi.\nKan miphun thuanthu kan zoh asile rulpi in zuknung nunglai a dolh ih a taksa hrangkhat lawng a lanmi vekin leitlun santilung in a dolh zik cuahco mi kan si.\ni) Ramkhelhnak lamah kan miphun thuanthu kenkawh thei lo in kan miphun sinak a hlo cuahco;\nii) Zumnak lamah Khrihfa kan sinak kum 100 a luan zo, asinan kan pupa rirai bia pawl hman tluk loin santhar minung pawl nuntu ziaza, mibur, insang, bulpak, vantlang nun kan zoh asile ningzahthlak dinhmun kan thleng zo;\niii) Pursum leilawn kan dinhmun kan zoh asile farah zawnzaihnak ruangah sumpai piahnih khat ruangah kan miphun Pathian phatsan in miphun sinak zuar duh ding dinhmun ah thlasam le rilrawng mi, kan tam tuk zo;\niv) Miphun sinak lam nun kan zoh asile kan pupa san ah cun mipa kum 18 kim hmuahhmuah miphun ralkap an rak si, cutin ram le miphun thuanthu an rak humhalh in miphun sinak an rak kenkawh, thuanthu an kilhim. Santhar minung pawlin miphun thuanthu tuahtha dingin an liang parah suanmi tuanvo an neinawn lo;\nv) Pumkhat sinak kan zoh asile kan pupa rirai bia pawl hman tluk nawn loin Pathian nung, duhdawtnak Pathian, ngaidamnak Pathian, tangdornak Pathian betu, biaknak lam hruaitu pawl lala in kan mipi pawl ek cuaktek vekin an thendarhter zo;\nvi) Kan milesa pawl zoh asile Lairam sung um kan mal tuk, miphun malte kan si lai ah lei killi ah kan milesa a cikpalak in an tekdarh theh zo, ziangti hman in a bur in finkhawm theih an sin awn lo;\nvii) Leitlun pursum leilawnnak lam zoh asile leilun pumhuap pehtlaih awksan (globalize village) ah kan um zo ih leitlun pumpi cu khawte pakhat vek in pehtlaih awk theh asi, leitlun hmunkip ihsin kut thilthiam fimnak le tuansuah mi zuar ding lei ding pawl lei killi a thleng theh zo;\nviii) Fimthiamnak lam kan zoh asile leitlun minung pawl cu vanrang deng tian an thleng, culai ah mi tamsawn kan Chin mi pawl cu farah zawnzai casiar thiam lo, ca ngan thiam lo le siar ding nei lo, ngannak nei lo, an si ih leitlun miphun dang pawl thawn tahthim asile mibur zoh ahcun tuihlan kum 1000 tluk lai in dungah kan tang lai;\nix) Kan san mino thatha, fala tlangval, hmailam hruaitu ding pawl cu lei killi ah kuli hlawh in, mi lian pawl hnen-um, sal vekin hnatuan in sumpai hawl in theih lo nak ram, miphun dang pawl sal vekin an vak an tawi; (Ka mitthlam in ka ruat tikah ka mit rialti bang a luang)\nx) Hmakhat te ah miphun hlohnak, zumnak dungtun tahratin purpuar duh ruangah nawm duh ruangah hlo theh thei dinhmun ah kan ding asi.\nKhrih ah le miphun ah pumkhat kan si; danglamnak ngaingai kan nei lo.\nPumkhat kan si ngaingai maw?\nKan thazaang ziangah a hngat aw aw?


Ralhrang Pawl Do Dingin China Ram Ihsin A Tlung Ih A Nunnak Liam – Meifar\nRalhrang Pawl Do Dingin China Ram Ihsin A Tlung Ih A Nunnak Liam\nJune 20, 2022 admin Lawrkhawm 0\nTlangval kum 19 mi Salai Lal Tan Pi cu ramsung thuneihnak latu ralhrang pawl do dingin a hnaṭuannak China ram ihsin a tlung ih doawknak tualrawn ah a nunnak a liam. A hlan ahcun Myanmar-China ih thilri bungrua pawl kuattu a si. VAKOK- CNDF ah a lut ih ralhrang pawl a do.\nSalai Lal Tan Pi hi daiten aum ṭheu ih a ṭong mal tuk, nikhat sung a ankaa an theih lo caan khal aum. February 7, 2022 ah Kalaymyo ramsung ah ralhrang pawl thawn an doaw. Cutawk ah ralhrang pawlin an kap ngah ih hliamhma nasa zet a tuar.\nRalhrang pawl thawn nasa zetin an kapaw ciamco laiah a rualpi pawlin an run tum nan Salai Lal Tan Pi in, “A cang thei nawn lo, in tang men uh. In runsuak tum asilen nangmah khal hliam nan tuar ding, ralthuam kan thlauawk ruangah in buaipi asilen nan siatsuahaw sawn ding” a ti.\nSalai Lal Tan Pi cu hliamhma a tuar lai khalah a rualpi pawl a ruat thupi sawn. Ralhrang pawl thawn an doawk rero lai ruangah a rualpi pawl cu an mitthli an hnul ih ralhrang pawl cu an va kap. Simlam ah an doawknak hi a ziaum deuh, Salai Lal Tan Pi hi arak thi zo ih a taksa cu a hlum lai. Ram le miphun hrangah Salai Lal Tan Pi in a nunnak a pe. CNO/CNDF in suunnak capi an suah ih upatnak an hlan.\nSuu Kyi Suahcam Ah Ralhrang Lamtang Pawlin A Vuinak Caanserh An Rak Hmang\nTachileik Riahbuk Ah Thailand Nu Thicia In An Hmu


Burma Ram Feh Dan Ding Part 92 - Chinland Today Media\nBurma Ram Feh Dan Ding Part 92\nNite ( Pu Ni Hlei Mang ),Canada Hnen Ih Cakuat\nKan dung zarh Friday ni ah khan Delhi ah nan kohhran upa George White kha ka leng leh.Himi tum ah Canada ih nangmah na rak um ruang ih George ka ton hi kum 10 tlun ka man mi ka sun mang tikim tu ding maw si ke ka ti rori.\nKa zan mang pakhat cu nikum ah khan a kim zo.Cu cu 1976 ih Mizoram Ratu khua ih high school teacher ka tuan lai ih ka mang hmuh mi par ah a si.Cui zan ka mang ah kha lai ih West Germany ih prime minister Smidth thawi ka rak biakawk nak ka hmuh mi cu nikum ih international level leader Pi Suu Kyi ka tlawng ih a rat ih kan biakawknak ah khan a kim a si.\nKha kha cu zan mang a si ih tui ka lo sim mi cu sun mang a si.Hiti hin ka rak ruat theu.Kan ram a cozah a that lo tuk ruang ih kan farah tik ah kan ram a that deuh cun USA ah maw khui tawk ah maw ram tha ih khua pakhat le Falam khua kan peh aw ding ih,cumi khua pawl in in bom ding tiin.Tui hlan ah cun USA ih um ka nau Tha Nei Luai tei umnak New Bern,North Carolina khi ka rak tinzawn theu.A si nan tuaah cumi khua ah ka nau a um nawn lo ih tlun ah cumi khua mi pakhat hman ka thei lo.Cule na rualpa George cu Falam khua tiang rori a va feh a si hi.Mirang mi rintlak pathum pali lai ka theri nan Greorge vek ih Falam khua tiang ih feh dah an um lo.\nNew Found land ih St.John ih nan um pek ah khan an va um hla ding ve aw ka lo ti lawk.New Found land sawh cu nan suah pek hrawng ah a si ding ih Mandalay ih phun 8 kan kai lai ah kan saya pa in Europe in North America an feh ding ih khui tawk ha an thlen hmaisa bik ding tiin in sut ih kei cun New Founder land ka ti ih a mang a bang zet.\nCule kan peh tlaih awk dan ding ah,Falam le Chin state hrang ah New Found land ah Pathian in a lo kuat.Tui kum cem ih kan ram ka thlen ve ten passport ka tuah ding.Cule hnakum September hrawng,Canada khawsik a thlen hlan ah nan state ah rat ka tum ding.Ka ratnak man ka tum awk thei nak ding ah George le mirang dang pawl thawn lecture ka pek nak ding hmun 4 hmun 5 in rak hawl sak ding ih hmun khatih minung 50 tal ih ngai tu um ding in.Kei cun Burma thu le South Asia (India,Pakistan,Afghanistan,Sri\nLanka,Bangladesh le Nepal ) thu hla pawl ka sim ding.South Asian affairs na na na ah cun Burma level ah expert ka ti aw ve ko.A ngaitu pakhat in $ 10 lai an kuan ding.1991 hman ah khan Aizawl ih Dr.Sang Kung inn ih Christmas ah nazi 2 sung lai mi 40 lai hnen ah First Gulf War thu hla ka sim ih Saya Za Thio cun mi pakhat in Rs.30 lai lo pe ding awm kan si a ti.Kum hmaisa ih India ih Zo Tum Hmung thawi ra tlawng American lawyer Matthew cun nang cu USA ah cun ra thei aw la cu lecture pek le ca ngan in na cawmaw thei ding i ti.Ka lo sim duh ciamco mi cu ka rat nak man ah ka tawlrelaw thei ding ih zarh khat ka um sung ah St.John khawmi pawl ih Falam khua in bom thei dan ding pawl kan rel ding.English tlawng saya ding 4 lai tla an mai sum in in bom thei ding.Falam hrang ih generator bun nak ding pawl,Falam hrang ih library tuah nak ding pawl,a dang a phun phun khal ah in bom thei ko ding.\nCui ruang ah nang ih St.Joihn ih na um ih na nau Pastor David Mang Hrin Luai ih Delhi ih a um ruang ih kei le George kan theih awk nak hin Falam le kan Lairam thansonak ah Pathian in in hmanpi hram seh la ti hi kan thlacamnak si seh la.


Free Cutting Optimizer Downloads\nDownload Cutting Optimizer Software\nCutLogic v.2.0Software CutLogic is a 1D length nesting and cutting optimizer. It will save your material, work and time when you need to cut any linear material such as pipes, profiles, bars, cables etc. The program provides excellent stock cutting by minimizing ...\nCutting Optimizer software by Title Popularity Freeware Linux Mac\nToday's Top Ten Downloads for Cutting Optimizer


Bill Clinton le Hillary Clinton Ih Fanu In Pasal A Nei - Chinland Today Media\nBill Clinton le Hillary Clinton Ih Fanu In Pasal A Nei\nAugust 2, 2010 3:31 pm·0 comments\nRinum ten' ka lo ti lai kha...\nUS President rak tuan dah Bill Clinton ih fanu Chelsia Clinton 30 le Marc Mezvinsky 32, cu 31 July ah Astor Courts ahkhan pumkhat si dingah kutsihnak thianghlimten’ an nei. Rual le pi thupi zetzet 400 pawlin an telpi. Cuipawl lakah leitlun hlasak thiam hminthang le zuknungcangthiam zetzet pawl an tel.\nChelsia Clinton ih pa Bill Clinton le a innsangnu (tui US secretary tuan rero lai) Hillary Clinton cun an makpa thar Marc an innsang ih an hmuah thu mipi pung khawmtupawl hmaiah aipuangzet in an sim lawngsiloin an fanu Chelsea ih ni sunglawibik a si thu khal an sim tel bet.\nKa fanu neihsunte hi duhdawtnak taktak thawn na rak enkawl ding ah ka lo hlan...\nAn kutsihnak kawtthler Astor Courts kiangkap cu mawtaw feh theilo khawp in mipi an pungaw khawm. Liamcia kum 2005 ih conference an rak kai nakah Clinton le Mezvinsky hi an rak theiaw ih cutin an karlak ah duhdawtnak pathri a rak um.\nConference ih an rak hmuhawk lawngsiloin Stanford University ih phunsang tlawng an rak kai lai ihsi rak theiaw an si. An thuhla zingzawitupawlcun kan dung kum lam ihsin a faalten an rak um tlang zo ti khalin an sim.\nAn kutsihnak hmun hi New York khawpi tidai mawizet umnak kiang te ah a siih boruak khal duh thusam in a tha tiah an sim. Chelsia Clinton hi Fanu neihsun a si bangin a nu le pa khalin an ui hleice nasa.\nMethodist an siih an pa Marc hi Jew mi a si. An neihawk thuanthu ih makzetmi pakhat cu US rak tuandah Bill Clinton le Hillary Clinton in an rualpithabik Barak Obama an sawm duh lo. Sawmnak ca mipi pawl an pek rero lai khalah an pe duhlo, phone khalin an sawm hrimhrimlo. Obama khalin a thinhengnak “President pahnih tel an duhlo ruangah a si ding” ti tiang in a tar ve.\nHillary Clinton ih Thutawi\nPresident Cuh Dingah Hillary Clinton Dinhmun A Der Thawng\nWorld Refugee Day Ah Mipi Thawngzatel In Upatnak Pek


Julie Ih Thlacam - Chinland Today Media\nJulie Ih Thlacam\nSeptember 23, 2009 11:29 am·0 comments\nCule Pa ih sunlawinak cu Fapa sung ihsin a langnak dingah ka hmin in nan dilmi hmuahhmuah cu ka lo tuah sak ding. -Johan 14:13\n– Solomon Hla 1-3\n– Galati 2\n2008 ah Day of Discovery zuknung ih a teltu pawl cu Tuluk ram ah missionary ttuan dahtu Eric Liddel ih thuhla zingzoi dingin an feh. Eric cu 1924 ih Olympic leh zuam awknak ah sui laksawng ngahtu a si ih Chariots of Fire hi a thuanthu zuknung ah tuahmi a si. Tuluk ih a fehtu pawl lakah Eric ih fanu pathum Patricia, Heather le Maureen an tel ih upa pahnih hi Taluk ram ih suakmi an si. An ninu pitar Louis khal a tel ve.\nBeijing khuapi an thlen hnu ah hmun hlat nawn an thilri thawn ke ih an feh bet tikah Louis cu a thawthawt a tawi deuh vingvo. Cutikah Day of Discovery sungtel Julie Richardson cun a kiangah a to ih a khuk parah a kut ret in, “Duhdawt mi Jesuh, Aunt Louis hi a thawthawt nuam dingin bawm hram aw,” tiah thla a cam. Hmakhatte ah a thawthawt a ttha saal.\nJulie ih thlacamnak in a zumnak a alhter saal thu Heather in a sim saal. Julie ih thil tuahmi in zumnaklam ah a daithlangmi Heather kha Jesuh thawn kumkhua pehzom awknak kan neih thu a sim fiang.\nPathian kan kiangah a um ti in mangtertu kan ttul ttheu. Harnak a thleng ih Pathian cu hlatpi ah um vekin na ruah caan ah Julie ih thlacam mang saal aw. Pathian thawn pehzom aw dingah thlacamnak pakhatte lawng a hlat (Jn.14:13).\nPathian in thlacamnak a let, a sangbik thuneihnak thawn,\nA thluasuah pawl nikhat hnu nikhat alak in a pe;\nThungaithlak ih dilmi, Vancung Bawi tokham ihsin a let,\nA minung pawl ih thlacam Pathian in a thei.\nPathian in A minung pawl ih thutak ih thlacammi theih a duh.


Myanmar Ih Phurh Luh Dingmi Meithal Thatha Le Cerek Tam Nawn An Kai – Vapual Auaw\nMyanmar Ih Phurh Luh Dingmi Meithal Thatha Le Cerek Tam Nawn An Kai\nThailand ram Chaing Rai province Mae Sai khua ah Myanmar ramsung ih phurluh dingmi meithal tha tuk phunphun le cerek tam zet cu may 27 ni ah an kaih ngah thu Thailand ramri kil ralkap pawl cun thuthang phuanfiangnak an nei.\nRamri gate ah mawtaw parin ramri kantu ding Bus parah thuamhnaw an sanmi cu Thailand ramri kil pawl in ringhlel in an cek tikah meithal phunphun le cerek a rak si. Meithal an kaihi cu Riffles 14 le Pistol 13 a si ih cerek 46375 khal an hmu tel. Meithal le cerek phurtu cu Nang Sam Nam Won ( kum 33 ) le Kyaw Phyo an si.\nMeithal le cerek cu ramri tiang lawng phur in Myanmar ram sung thlen dingah mi pakhat tangka 20000 baht in an ruai zo nan, Bus parih an san rero laiah kaih ngah an si.\nMeithal le cerek zate man tarlang a silo nan, a man tam ding zia cu meithal le cerek zoh in a theihtheih. Kaihmi pahnih cu Thailand ralkap in daan loin ralthuam phurlut thubuai an tuahsak ding thu TV thuthang an simthei. Meithal le cerek pawl cu Myanmar Mipi humhimtu pawl hrang dingah ruah a si.\nMyanmar Ralkap In Chin Sibawi Thiamsang Ih Mit An Kap Ngah\nMyanmar Ah Covid 19 Nat Nei Thar 100 Zikte An Hmu


Ro Comi pawl - Chinland Today Media\nJanuary 21, 2013 1:06 am·0 comments\nBible Siar Ding: Tirh. 20:24-32\nAtu cu Pathian ih kilkhawinak le a zaangfahnak thu sungah ka lo ap zo. Amah in a lo tthansoter dingih a minung pawl hrangih a ret ciami thluasuahnak kha a lo pe ding.\n– Tirh. 20:32\nSungkhat unau kungkaizet le nai awzet mi ih in thihsan caan ah riah a sia theizet. Ninghannak a rohtertubik cu a thupituk lemlomi rothucah (wills) le rothil (inheritances) zem awknak in a thlunmi khi a si. Taansanmi fate pawl le a sungkhat unau pawl ih thinlung khuaruahnak cu taansantu mithi hnen ihsin a thilri neihmi le ro a rohtaami pawl kha kanmah hi co ding tlak hrimhrim kan si sawn tivek ih ruah awk le cuh awk caan a thleng ttheu.\nTirhthlah Paul in Efesa kawhhran sungih hruaitu pawl kha an hnenih ummi zirhtu sual pawl in an milai pawl an tthentthekter lawng si loin kumkhua ro sunglawi co dingmi an lo hnaihnok ding timi raalrinnak a pek hngai.\nPaul ih raalrinnak pekmi pawl hi tuni kan hrangah tla a dik thei lai. Zirhtu dik lo pawl in minung tampi cu Jesuh Khrih sung ihsin Pathian in kumkhua ro sunglawi co dingih in timtuah sakmi thawn in hlat awkter thei. Cumi vek ciahnehnak ihsin kan khawm awk thei ding lawng si loin midang pawl ziangti’n kan ciahneh thei ding timi hi kan raalrin ding a thupi ve a si.\nPathian ih zaangfahnak le A Thu parih kan hngatsan tikah, kannih – ciahnehmi pawl – cu kan hrangih timtuah ciami Pathian ih kumkhua a hmunmi ro sunglawi cosangtu si dingin tuah tthat kan si ding.\nThianghlim Bawipa, Na zaangfahnak le Na Thu nung parah hngatsan thei lo dingin in tuahtu pehtlaihnak pawl, zirhtu pawl le ciahnehtu pawl hnen ihsin in humhim hram aw.\nZo pawl in in ciahnehbik? Zo si ka ciahneh thei ve?


Rapthlakza SAC ralhraang thilsual tuah thup mi thu ah Mithiam pawl hmuh dan | Falam Online Media\nRapthlakza SAC ralhraang thilsual tuah thup mi thu ah Mithiam pawl hmuh dan\nJune 14, 2021 June 14, 2021 Ni Hnem Sung\t0 Comments\nAAPP in internet cahmai ih a tar mi ah Kawlram a buai thok hnu February 1 ihsin tuni tiangah SAC ralhraang kut tuar ih thi mipum 800 an luan zo ti a si ih cumi lakah Lu phum ding hman um lo in fahniang sungkhat unau ruak ngahlotu khal an um.\nMiruak ṭhenkhat an si le kaileng, cuap, thin tvk sunglam tisa kimlo ih ruak ngahsaltu an um ih cumi thawn pehpar in hmuhdan phunphun a suak.\nMiṭhenkhat cun SAC ralhraang in mipi ṭhit nakih an hman mi siding zum a um thu an rel nan NLD party sungtel Dr. Win Naing cun black market ah an zuar sawn mi a si a ti.\nCumicu Press Institute of India hohanak thawn online hmuhtonnak an tuah ṭum ah a relsuak ih “a hrisel mi minung sunglam tisa ngah thei dingin mino an bat hrim. Siat pang lo dingin an lu ah an bat. An ruak phel darh in kaileng, thin tvk sunglam tisa an la mi cu international organ trafficking gangs hnen ah an zuar” a ti.\n#Myanmar’s military selling organs of killed protesters #MyanmarCoup https://t.co/XaV8MgTzfS\n— Biblical Watchman (@Satoshian2) April 5, 2021\nHuman rights activist Phil Robertson cun hitin a rel ve\nMithi ṭhenkhat organ an phorh ti cu thufelfai theih fiang a si. Ziang ruangah an phorh tibelte theih fiang a si lo nan an zur tiih puh ding cun khih hmuh ding pipa a um lo a ti.\nAmahcun “Mithi tei` innsang theihternak nei loin an cangvai cu daan a si lo hrimhrim ih hitiih an tuah cu thilsual an tuah mi thuphlo an tum ruangah a si thei.”\n“Cun, mithi ruak organ phorh in an zuar ti cu khih hmuh ding pipa a um hrih lo. Ka theih cin ah Myanmar ram ah buaipi harsa zetmi organ thlengnak facility tampi a um lo. Organ thleng duhtu cun Thailand lole Singapore ram an pan thlangpi. Tutiang ahcun thulengvak men lawng a si lai. Asinan khih hmuh ding um in black market ah an zuar ngaingai cun boruak a ti danglam thei” a ti.\nMirangram ih um Myanmar Dr. thiamsang pakhat cun thil cang thei si ko a ti\nChina cozah in daan pahbal ruangih that tuar thawngtla pawl organ a phorh thu a rak phuang dah nan tu ahcun kan tuah nawn lo an ti.\nAsinan, Human rights activists ṭhenkhat cun tu khalah an tuah lai ding rinhleh a um tiah an sim ih daan loin organ thawn pursum tuahnak black market khal China ram ah a tam zet tiah an sim.\nCuvek dimhmun a si ruangah Myanmar ram thawn neih awte ih um China ram ah SAC ralhraang in mihring tisa sunglam (organ) an zuar loding ti kan sim theilo tiah Mirangram ih um Myanmar Dr. thiamsang pakhat cun RFA hnen ah a sim dah a si.\n← Pu Ziona ruak cu an Vui ngam hrih lo\nLairal Tlangtluan ah Thantlang ralkian pawl an beu →\nPDF in Bomb thawn Ziinan Pipeline an puah siat\nJuly 24, 2021 July 28, 2021 Ni Hnem Sung 0\nMyanmar ramsung khua tamzet cu Ralram ah a cang, mithi 100 an luan zo\nKhua ṭhenkhat ah Tikhu Mero vek a zaam ciamco cu SAC Ralhraang rinhlehtu an tam\nJuly 18, 2021 Ni Hnem Sung 0


Internet In Ziangtin Sumpai Kan Hawl Ding | VCTH\nInternet In Ziangtin Sumpai Kan Hawl Ding\nHome » V-Tech » Internet In Ziangtin Sumpai Kan Hawl Ding\nThiamnak mallai le Caan mallai na pe thei ahcun Internet ih sumpai hawl hi na hrangah a cang thei mi a si.\n1. Cauk Zuar\nCangan zuamtu na si ahcun na cangan mi pdf in e-Cabu ah tuah in zuar theih. Amazon in cabu thawn pehpar aw in Kindle Direct Publishing a tiih cangantu hrangah cabu zuar theinak a tuah ih an zuar ngah mi ih 30% na ngah ve ding (international), ram hrekkhat ih zuar ngah mi cu 70% tiang tla ngah theih a si.\n2. App tuah ih zuar\nTulai cu Smartphone, Tablet pawl a lar zet ih App a tha mi te na tuah ngah ah cu sumpai ngahnak lamzin tum pi a si. Ziangtin App tuah daan ti pawl hi online ah zoh a theih ih tutorial in tla a dotdot in an lo hmuh ding. Na tuah ṭheh in Google Play ah maw, Apple App Store ah maw zuar theih a si.\n3. Zuk Zuar\nZuk thlalak a peihtu na si ahcun na thlalak a mawi mi pawl zuar theih a si. Nan na zuk pawl quality a neih cu a ṭul ve ding. Zuk a zuar tu website pawl www.shutterstock. com, www.shutterpoint.com le www. istockphoto.com ah member lut awla cuticun an zuar ngah mi na zuk pawl ihsin sum na ngah ding. Na zuk thlalak pawl ih quality kha anmah in a zohfel ta ding ih cu hnu lawngah an website ah na upload thei ding ih zuar a si ding.\n4. Na Thilhlum Pawl Zuar Aw\nOlsam bikih Internet ih sum ngah na duh ahcun na thilhlum pawl na zuar thei. www.olx.in, www.quickr.com le http://craigslist.co.in hi website pawl ah thilhlum zuar theinak zin an lo sialsak. Na thilhlun pawl mawi zetin zuk awla, ziang a si ti tawi famkim in ngan aw la cu tin a tlun lam ih website pawl ah na tar thei. A lei duhtu in an ra lo pehzom leh ding.\n5. Online Dawr Tuah\nMah ngai ih online eCommerce dawr tuah cu a ol lo nan dawr tuah thei ding ih mi a bawmtu website pawl an um. www.ebay.com, www.indiebazaar.com le Amezon ti pawl ah member si in an thil zuar sak in commission fee na ngah ve thei.\n6. Online Hnaṭuan\nTulai leitlun ih a lar mi cu Outsource hnatuan a si. Bulpak ta maw, company ta maw project pawl online in ṭuan theih a si. Hi website pawl ah www. odesk.com le www.elance.com hnaṭuan hawl theih a si.\nThiamnak pakhatkhat na neih ahcun www.2tion.net, www.tutorvista.com ti pawl ah Online Tutor ding in na suat thei.\n8. Ads Zuar\nWebsite, Blog ti pawl na nei a si ahcun Tilarnak (Ads) pawl zuar theih a si. Ads ah phun 2 in a um. Contextual Ads le Manual Ads tla an si. Contextual Ads lak ih a hminthang bik mi cu Google Adsense a si. Google Adsense neih ding in anmah Google ih nemhnget mi website, blog na neih hmaisa a ṭul. Cuih na website, blog ah an Ads code na than pei ih cutin sum na ngah ding. $100 na ngah ihsin Google in check in maw, western union in maw sum a lo kuat ding.


Ṭukṭak Thuthang - The Chin Times\nThe Chin Times > Blog > Thuthang > Ṭukṭak Thuthang\nChin NewsThutharṬukṭak Thuthang\nTufang Malaysia ram ih Rakhine le Laimi karlak thubuai ah Rakhine Community in thusuah an tuah\nMi tamsawn in kan theih thluh zo bangin, tufang ah Malaysia ram ih um Rakhine mino pawl le Laimi ṭhenkhat pawl karlak ah hroawknak nasa tak a suak. Miphun hmin sal ih an tiawk tikah khat lam khat lam in tuar a na ih tuvekin boruak a sosan vivonak a si. Hi thu thawn pehpar in Malaysia ram ih um\t...\nPosted by The Chin Times April 3, 2020\nChin NewsLawrkhawmThlirnakThutharṬukṭak Thuthang\nBenjamin Sum Sunglawi zetih hmuah an Tum\nMipi thinlung luah khat biktu le mipi thinlung ih nehnak cotu Benjamin Sum cu a ra lai dingmi January 5 (Zarhpi ni) Sunhnu nazi 2 ah suahsemnak lam pan in a hung tlung thlang ding tiah theih a si. A suahsemnak, Lairawn, Kalay/Tahan ah Sunglawi zetih hmuah an tum ti thu kan thei. Chin Pawlpi ih hohanak in hmuah a\t...\nPosted by The Chin Times January 3, 2020\nTui zing, November 28, 2019 ah Myanmar ram ihsi raltlan mipi tamzet cu UNHCR in mithar a la ding tiah ruatin UNHCR office hmai ah an pungkhawm ciamco. Tui zing, zinglam nazi 1AM ah UNHCR office hmai an khat ṭheh zo tiah thuhla theih a si. UNHCR in mithar a la ding timi hi Community pawl in siseh anmah UNCHR\t...\nPosted by The Chin Times November 28, 2019\nJune 4 zan nazi 11:55 pm, Kampung Selarong Batak, Kuala Kedah ahcun kum 7 mi nauhak nute cu a sungkua a simi mi 3 thawn Hari Raya hmang ding ah motor thawn an feh rero lai ah Palik motor pakhat thawn naa zet in an tteih aw, cutikah Kum 7 mi nauhak nute, Nur Qistina Qaisara Abdullah, cu a hmun\t...\nPosted by The Chin Times June 5, 2019\nKaya ramkulh Loikaw khawpi ih thinlung lam dam lonak neitu nu pakhat cun a hrinmi naute thla 8 mi cu hnawm hlonnak ah a hlon hnu ni 3-nak ah thi cia in an sar thu theih a si. Thilcang dan cu Loikaw khawpi Minsuh veng uksuh 9-nak Tiha le Saya San lamzin ton-awknak hmun ih Tirihmingalar lilawn hnuai hnawm hlonnak\t...\nPosted by The Chin Times April 8, 2019\nChin ramkulh ramri khualtlawnnak lamzin a simi Tedim – Rih karlak lamzin cu India in țuanvo la in a cek suak ding tiah Chin ramkulh sipin tlangbawi U Soe Thet in simnak a nei. “Tedim – Rih lamzin project cu India in a sumpai hmangin a cek suak ding, India ramri khalah lilawn a don ding, lamzin a hrek cu\t...\nPosted by The Chin Times April 1, 2019\nBeer dawr ah fala pawl thawn nom cen in beer in rerotu pacang pakhat cu an nu in a hmu ih dawr sungah cun lut tahratin uico hrennak tokham thawn a thawi dan vedio hi mipa pawl hrangah ralrinnak pakhat dinhmun in online ah a lar ciamco. Peru ram khawpi Perupiyanamizung khawpi bar pakhat ih thilthlengmi a si. Angki tlun\t...\nPosted by The Chin Times March 21, 2019\nMr. Yoo hi Club ih a thubuai lawng siloin hlasak thiam pawl ih zahmawh lam hmuhsuamnak thu thawn pehparin wechat khalah a teltu a si. A pasal ih thiltuah dan ruangah lemcang thiam Park Han Byul cu a lemcannak ihsin a suak zik tete. Mipi in a pasal an theih lar lo tikah Media ih title ahkhan Park Han Byul\t...\nMarch 15 ih tlangpar ih lungto ril cun phunhra tlawngta nute a ngah ruangah siizung an fehpi sina’n a hriamhma tuar thei nawn loin tuamhlawm rero a si laiah a nunnak a cem thu Karen ramkulh palik zung lam in an sim. Phunhra tlawngta nute hi Chaihmazaw peng Ping-ne-kung khua ih phunhra tlawngkai kum 16 mi Ma Myint Myint Thu\t...\nPosted by The Chin Times March 16, 2019\nLamzin pakhat ah nunau pakhat cun a tlangvalpa cu nam thawn vei tampi a dawh hnuah thi hrih hlah aw maw tiih a hnam ciamco lai vedio cu online ah nasazet ih a lar ruangah cui nunau cu an kaih ngah tiah theih a si. Mixico ram Hotel La Cascada kiang ih thilcang mi a si. Erick le Sonia cu\t...\nPosted by The Chin Times March 15, 2019


Riahsiatza Tthen Awknak - Chinland Today Media\nFebruary 26, 2009 1:48 am·0 comments\nSiar: Malakhi 2:10-16\nZokhal siseh a nupi hnenih thukamnak a tuah vekin kimter seh, zohman in a thukammi cu bal hlah seh. – Malakhi 2:15\nKumkhat Sung Baibal:– Mipum. 15-16 – Marka 6:1-29\nWeb-cam ih an hmuhmi thuanthu cawn (drama) pakhat ah a duhdaw aw zetmi muvanlai nupa cu an tthen aw. Faate tampi a rak nei zomi an si ih tthal caan a thlen zikah tii an tit saal. Culaifangah muvanlai nunau note in a ra pan hngai. An pa in, cu nu a helh rerolai ah an nu cu a tlan hlo ih a taansanmi tii sungih an faate khal an thi ttheh.\nInternet ih thunuam relnak ah cuih muvanlai nupa a duhdawtu pawl cu an thin a tthia thluh. Thingkung le ramsa nunnak theitu pawl in milai nunnak le vate nunnak cu tthim ding a si lo tiah an sim. Asinain mi tampi in an tahtthim thotho. Kan zate in a tthen awmi nupa te kom aw saal dingin kan duhsak thluh. Mi hmuahhmuah in innsang cu Pathian ih tuahmi a thianghlimmi a si tiah kan thei thluh a bang.\nCuti vekin an riahsiatnak an rellai ah, milai innsang an tthen awk tikah Pathian khal hi vekin a tuar a si ti an thei pei maw? tiin ka ruat. Keimah khal ziangah so muvanlai nupa te tthen awk ruangah milai innsang tthen awk hnakin ka riah a sia sawn? A fiangmi cu co-u (priority) ka pekmi pawl zoh saal ka ttul ti ka thei.\nMalakhi 2 ah tthit-umnak parih Pathian ih hmuh daan kan hmu. A minung Israel pawl thawn thukam a tuahmi hminsinnak a si (c. 11). Amah in thupizet in a ruat, kannih khal in thupizet ih ruat ve ding kan si.\nRuah saal ding\nMalakhi 2:11 sungih “tuksumza thil sual” timi cu ziang a si?\nZiangtivek a si? Ziangti’n Malakhi 2:15 hi Seemtirnak 2:24 ih\nawkhawk a si? Ziangruangah himi a thupi? (Malakhi 2:15-16)\nNan tthit-umnak hngetter na duh le Jesuh kha a pakhatnak ah ret aw.


Australia cozah in Pu Trump bawm dingin ralkap zateel a kuat? | Falam Online Media\nUS rampi hruaituding President namhnget lai ih buainak thawn dengaw in June, 2020 ih ngan mi cahram pakhat cu online ah a lar sal ciamco. Tuṭum, US President namhngetnak an nei lai fang ih thuthang suak vek ih ngantu khal an um.\nCahram thulu cu “US ramsung thuneihnak cuh aw mi ah Australia in ralkap zateel thawn bom ve dingin a lungkim” ti a si ih kandung 2020 kumlai hrawng ih ngan mi cahram sawn a si.\nCuih cahram ahcun Australia Prime Minister Scott Morrison le US tolai President Donald Trump biakawnak pawl an tarlang.\nGo Australia, go!https://t.co/uBOp342ZLy\n— Klaudiusz Pisarek (@djpisar) January 7, 2021\nCumiah PM Scott Morrison cun “a ṭong ṭheh hlan ah ‘zo pawl zolam ah an ṭang tivek khal rel hran ṭul lo. Na hrang ah kan man ringring. Na ṭulmi in sim awla kan cangsuak ter hngalh si mei’ ka ti” tiah Journalists today hnen ah a sim ih “amah Donald Trump cun ral tho dingin kan tim kan tuah in ti” tiah a sim.\nPM Scott Morrison cun “Liang ran aw in Bagdad ah kan ṭang tlang. Liang ran aw in Kabul ah kan ṭang tlang. Ṭangtlang timi cu hivek caan ih bomawton kha a si. Curuangah Washington DC khal ah na lam ṭang dingin kan ra ding” a ti.\nMate! Don’t panic… We’re with you!https://t.co/KUL57rW3Yi\n— Iain (@IainDawson6) January 7, 2021\nPM Scott Morrison ih ṭongsuakmi thawn pehpar in a sawisel tu an tam zet ih “Australia ram in a neh theilo dingmi raldonak ih a hrolaw ṭheu mi cu tu ṭum khal ah cozahpi in a ti lang lala” ti`n an sawisel.\nCuih ṭum ah Australia cozah cun a ralkap mipum 500 pawl cu New Hampshire ih shopping mall pakhat ah Pu Trump ṭul caan ih bawm tu dingah um hmun khuar dingin a lungkim a si.\n← January ni 20 hlan ah Donald Trump ziang a cang thei? – Dr Run Bik\nChin Phun Suah Ni le Surbung Vanzam tualrawn onpuai hrang thuthang update →\nDonald John Trump in US President umnak Innraangpi suahsan